پەیاماکورد:کارتەکان دووبارە دابەشدەکرێنەوە: تورکیا چانسی نەماوە بۆ هەڵبژاردن!\n20:24 ڕاوێژکاری باڵای فەرماندەی ئەرتەشی ئێران : دۆخی ئەمریکا و ئەورووپا لە ئێران خراپترە\n15 March 2022 20:45\n"سیاسەت هەمیشە ئەنجامدانی کاری راست نییە، بەڵکو ئەنجامدانی کاری گونجاوە. ئەمەیە کە کوردان سەری لێدەرناکەن، یاخود نایانەوێ سەری لێ دەربکەن. کورد پێویستە واز لە سیاسەتکردنی رابردوو بهێنێت و بەگوێرەی هەلومەرجی نوێ کار بکات. لە "جیهانی نوێی ئایندە'' بمانەوێت یان نەمانەوێت، سەکۆی جیاواز، سیستمی جیاواز، رووخساری جیاواز لەڕێی تێکۆشانێکی جیاوازی سیاسییەوە بەدەستدەهێنرێت.\nئیدی لەمەودوا وا دەبینرێت جیهان، لە سەرووی هەمووشیانەوە ئەوروپا، چووەتە دۆخێکی هاوشێوەی جەنگی ساردەوە. ئەگەرچی ئەم جەنگە وەهاش ببینرێت کە بە شێوەی فیزیکی لە نێوان دوو وڵات بەڕێوەدەچێت، جەنگێکە خوێندنەوەی زۆر جیاوازی هەیە. ئەگەر بگوترێت جەنگی نێوان رووسیا-ئۆکرانیا لە رەهەندی جیۆپۆلیتیکی جیهانیدا خاڵێکی وەچەرخان و پڕ لە گۆڕانکارییە، جێی خۆیەتی. چونکە ئەم جەنگە تەنیا لەسەر هێڵی مۆسکۆ-کییڤ نییە؛ بەجۆرێکە کە هێڵەکانی ئەمریکا، تورکیا، ئێران، هەرێمی کوردستان، کوردان، عێراق و رۆژهەڵاتی ناوەڕاستیشدایە و وڵاتانی کەنداویش دەخاتە نێو دۆخەکەوە. ئەگەر کاریگەری و هەلومەرجی جەنگەکە و گۆڕانکارییەکانی لە ژێر چەند تایتڵێک بخەینە بەر باس و هەڵسەنگاندنی بۆ بکەین، دەکرێ سوودی هەبێت.\nپەیوەندییەکانی تورکیا و ئەمریکا:\nهەروەک لە بیرمانە کاتێک جۆ بایدن بە سەرۆکی ئەمریکا هەڵبژێردرا، لەگەڵ ئەردۆغان دیداری نەکرد. بایدن دوای ماوەیەکی زۆر لە لووتکەی ناتۆ (حوزەیرانی 2021) قەبووڵی کرد دیدار لەگەڵ ئەردۆغان بکات. یەکەم دیداری رووبەڕوو ئەگەرچی لە میدیاکاندا وەکو کۆبوونەوەیەکی گشتی باسی لێوەکرا بەڵام ئەگەر دەربڕینەکە لەجێی بێت (دیدارێکی سەرپێی) بوو. سەرۆکی ئەمریکا بایدن ئەو رۆژە چەند پێشنیازێکی بۆ ئەردۆغان کرد و زۆر بە روونی یاریی بە کارتەکانی کرد. شێوازی کارتەکان بەمجۆرە بوون: رێکخستنەوەی پەیوەندییەکانی تورکیا یانیش نەرمبوونەوەی لەگەڵ ئیسرائیل، وازهێنان لە ئەرمەنەکان، باشکردنی پەیوەندییەکانی لەگەڵ وڵاتانی کەنداو و سەتهەڵگرتن لە هێرش بۆ سەر رۆژئاڤا… تورکیا بە هۆی ئەو هەنگاوە هەڵانەی لەم ساڵانەی دوایی لە سیاسەتی دەرەوەیدا هەڵیهێنان، هەروەها بەهۆی ئەو پێشێلکارییانەی ماف و یاسا لە نێوخۆی وڵاتەکەدا، پەیوەندییەکانی لەگەڵ ئەمریکا تووشی بەستوویی بوون.\nوا پێدەچێت ئەردۆغان پێشنیازەکانی جۆ بایدنی بە جددی وەرگرتبێت. چونکە لەم ماوەیەدا جیاوازییەکی جددی لە سیاسەتی دەرەوەی تورکیادا دەبینرێت.\nلەم چوارچێوەیەدا گڵۆپی سەوزی ئاساییکردنەوەی دۆخەکە بۆ وڵاتانی کەنداو، ئەرمینیا و ئیسرائیل داگیرسا و لە هەمووشی گرنگتر، ئیسرائیل دوای ساڵانێک سەردانی تورکیای کرد. هەروەها نابێت سەردانی سەرۆکوەزیرانی یۆنان میچۆتاکیس بۆ تورکیا لەبیربکەین. تورکیا هەروەک ئەوەی لەگەڵ ئیسرائیل دەستیپێکردووە، دەیەوێ بە هەمان شێوە لاپەڕەیەکی سپی لەگەڵ ئەسیناش هەڵبداتەوە. واشنتۆنیش دەیەوێ لە نێوان ئەو وڵاتەدا هاوپەیمانی هەبێت نەوەک گرژی.\nئەنقەرە، لەگەڵ هەولێریش تەماسی دروستکرد و بە روونی نیازی خۆی بۆ رزگاربوون لە ئالوودەبوون بە وزەی رووسیا نیشاندا. سەرۆکی هەرێمی کوردستان نێچیرڤان بارزانی لەم چوارچێوەیەدا بانگهێشتی تورکیا کرا.\n"ئێران، سەرچاوەکانی وزەی کورد و تورکیا"\nئێران کە نیگەرانە لەوەی تورکیا پەیوەندییەکانی بەرەو پێش دەبات، بەتایبەتیش لەو نزیکبوونەوەیەی تورکیا و ئیسرائیل، گۆڕانکاریی لە پەیوەندییەکانی لەگەڵ ئەنقەرە کرد. چونکە ئاسایی بوونەوەی پەیوەندییەکانی تورکیا لەگەڵ ئیسرائیل 'لە دیدە ئیسلامییەکەی ئێرانەوە' وەکو خەنجەردان لە پشتی فەڵەستینییەکان قەبووڵ دەکرێت. تەنانەت حەماس لە راگەیەندراوێکیدا لەمبارەیەوە دەڵێ:"بە نیگەرانی و دڵتەنگییەوە و لە نزیکەوە چاودێریی پێشهاتەکان دەکەین".\nبەڵام ئێران کە بە چاودێریکردنی پێشهاتەکانەوە ناوەستێت، یەکەمین ئیجرائاتی لە بەرامبەر تورکیا لە هەناردەکردنەوە دەستپێکرد. تاران بە بیانووی ''نۆژەنکردنەوە'' بۆرییەکانی گازی بەسەر تورکیادا داخست.\nئەنقەرە کە لە پەیداکردنی گازی سروشتیدا بە تەواوەتی وابەستەیە بە دەرەوە و خۆشحاڵ نییە لەم پێشهاتانە، گوتی:"کەوایە منیش وزە لە هەولێرەوە هاوردە دەکەم". لە دوایەوە سەرۆکی هەرێمی کوردستان نێچیرڤان بارزانیی بانگهێشتی تورکیا کرد.\nبێگومان ئێران دیسانەوە وەها نەوەستا. بەغدادی خستە سەر خەت و وایکرد دادگەی باڵای فیدڕاڵیی عێراق بڕیاری ''کوردەکان ناتوانن نەوت و گازی سروشتی هەناردە بکەن''ی پێ دەرکردن. ئەم بریارە بریارێکی نایاساییە. کوردەکان، بەپێی ئەو سازانەی لەگەڵ بەغداد کردوویانە، لە بابەتی هەناردەکردنی نەوت و گازی سروشتیی خۆیاندا سەربەخۆن.\nوەرن با بابەتەکە بە رەهەندێکی دیکە لێکبدەینەوە. هەروەک دەزانرێ لە عێراقدا بابەتی هەڵبژاردنی سەرۆککۆمار هەیە کە تاوەکو ئێستا لایەنەکان نەگەیشتوونەتە سازان لەسەری. ئێران لە دڵەوە دەیەوێ کەسی هەڵبژێردراو لە لایەنی خۆیدا بێت. ئەگەر ئەمڕۆ کورسیی سەرککۆماری عێراق چۆڵ بێت، ئەوە کەمێکیش پەیوەندیدارە بە دوو جەمسەری و دوورکەوتنەوەی ئەنقەرە و تاران. چونکە ئێران لە بابەتی نێچیرڤان بارزانییەوە هەوڵدەدات پەیام بۆ هەولێر و ئەنقەرە بنێرێت.\n"ئاکتۆر و سەکۆ هەمان شتن: لە رۆژهەڵاتی ناوەڕاستدا کارتەکان دووبارە دابەشدەکرێنەوە"\nلە رۆژهەڵاتی ناوەڕاستدا کارتەکان دووبارە دابەشدەکرێنەو، بەڵام ئەمجارە هەم ئاکتۆر و هەمیش سەکۆ جیاواز دەبن. کوردانی هەرێمی کوردستان کە لە دوای ریفراندۆم هەوڵدەدرا پشتگوێ بخرێن، دووبارە دێنەوە ناو یاریەکە.\nجیهان بە شێوەیەکی چاوەڕواننەکراو، وەها چووە نێو زنجیرەیەک لە گۆڕانکاری، بەتایبەتی ئەو وڵاتە گلۆبالییانەی خاوەن وزە نین، وا خەریکە روو دەکەنە ئەو 'سەرچاوەی وزەیە'ی لەدەستی کورددایە.\nئەگەرچی بەشێک لە 'چینی خۆڵەمێشی' کوردان وەکو هاوپەیمانی رۆژئاواییەکان نابینن بەڵام لەڕاستیدا وەها نییە. بەتایبەتی لە دوای شەڕی داعش ئەوان وەکو هاوپەیمانی ئەمریکا شوێنیان قایمکرد. ئەمریکا و وڵاتانی رۆژئاوا کوردەکان وەکو 'ئەندازیاری دیموکراسی و یەکسانی' دەبینن و بە هاوپەیمانی خۆیان قەبووڵیان دەکەن.\nئێران تابڵێی لەم دۆخە نیگەرانە. با لێرە تێبینییەک جێبهێڵین: "ئەو شەوە کۆنسوڵخانەی نوێی ئەمریکا لە هەولێر لەلایەن لایەنە ئێرانیەکانەوە هێرشی کرایە سەر. ئەو کۆنسوڵخانەیەی هەولێر، وەکو گەورەترین کۆنسوڵخانەی ئەمریکا دروستدەکرێت. مووشەکەکانیش ئامانجیان نەپێکا و لە ئاسمان تەقینەوە".\nنزیکبوونەوەی هەولێر لە تورکیا، هەروەها بوونی تورکیا لە نێو دیالۆگێکی گەرم لەگەڵ ئیسرائیل، یۆنان و کوردەکان، ئێران بە شێوەیەک تووڕە دەکات کە ئیدی بە روون و ئاشکرایی ئەم جۆرە هێرشانە بکات.\n"توانای وزەی کوردەکان و ئایندەی جیهانی نوێ "\nنابێت وەها بیر لەو سەرچاو وزەیەی دەستی کوردەکان بکرێتەوە کە تەنیا بۆ تورکیا دەنێردرێت و بەس. ئەم جیهانە نوێیەی رووسەکان هێناویانەتە ئاراوە، وا لەو وڵاتانە دەکات کە دەیانەوێ خۆیان لە کڕینی وزەی رووسیا دەرباز بکەن، بە ئەوروپاشەوە داوای وزە لە کورد بکەن. واتا ئەم شیرازە تازەیەی جیهان، نە کوردەکان و نە تورکەکان و نە ئەوروپاش دروستیانکردووە.\nئەو هەلومەرجە سیاسییەی جیهان بووە زەمینەسازی بۆ دروستبوونی ئەم جیهانە تازەیە. ئەندازیاری ئەم دۆخە ئەوروپا، ئەردۆغان یان کوردەکان نین. بەپێی ئەو لێکۆڵینەوانەی ئەنجامدراون، کوردستان ئەوەندە گازی سروشتیی هەیە کە دەتوانێت تاوەکو 300 ساڵ تورکیا تێر بکات. ئەم رێژەیە بە مانای تێرکردنی بەشێک لە وڵاتانی ئەوروپاش لە گازی سروشتی دێت. بێگومان لە داهاتوودا کێن ئەوانەی حوکمی وزەی جیهان دەکەن، ئێمە نازانین. بەڵام دۆخی ئێستا ئەمەیە.\nهەڵبەتە ئەم پێشهاتانە بە جۆرێک رەنگدانەوەیان لە "پرسی کورد" دەبێت. ئایا ئەردۆغان بە گوێ گرتن بۆ پێشنیازەکانی بایدن لە سیاسەتی دەرەوەیدا، دووبارە دەگەڕێتەوە سەر ئەو پرۆسە سیاسییە ئەرێنییەی لەمەڕ کورد دەستیپێکردبوو؟ ئەمە کات نیشانی دەدات.\nبا هیچ کەسێک نەپرسێت ئایا ئەردۆغان؟! ئەو کوردانەی هێشتا فێری سیاسەت نەبوون پێویستە بزانن کە بارتەقای گەردیلەیەکیش جیاوازی لە نێوان هاوپەیمانی جمهوور (ئاکپارتی و مەهەپە) و هاوپەیمانیی میللەت (جەهەپە و ئیی پارتی) نییە.\nلەبری ئەوەی دەپرسن ئەردۆغان؟! پێویستە بپرسن ئایا جەهەپە؟ چونکە جەهەپە سەرەڕای ئەوەی تەواوی گەورەشارەوانییەکانی بەدەستیهێنا لە سایەی کوردەوە و بوو، کەچی ئێستاش ترسی هەیە لەوەی سڵاوێک لە کورد بکات.\nئەوانەی بەرپرسیارن لە گەیشتنی ئەردۆغان و ئاکپارتی بەم رۆژەی ئێستا، قەندیل و هەدەپەن، هەروەها جەهەپە و جەماعەتن کە پڕیان کردن و هانیاندان.\nسیاسەتی هەرێمی کوردستان لەگەڵ تورکیا، عێراق، ئەمریکا یانیش ئەو پەیوەندییە دیپلۆماسییانەی لەگەڵ رۆژئاوا هەیەتی جیاوازە. چونکە هەولێر ناچارە هەنگاوەکانی بەگوێرەی دیپلۆماسیەت بنێت. پێویستە ئیدی ئەمە بزانین. پارتەکان و حکومەتەکان بەگوێرە یاسا و رێسا جیاوازەکان جموجوڵ دەکەن. ئەمە پێویستیی سیاسەتکردنە.\nدەربڕینی ئەمە سوودی خۆی هەیە: تورکیا وئیسرائیل ساڵانێک بوو دژی یەکدی بوون. بە هەمان شێوە لەگەڵ یۆنان لەم ساڵانەی دواییدا هاتبوونە سەر ئەوەی دەست بە شەڕ بکەن. لەگەڵ سعودیە بە هەمان شێوەی لە دوای کودەتاکەوە سەرکردەکانیان دژی یەکدی بوون بەڵام لەڕووی دیپلۆماسییەوە دیداریان هەبوو. لەگەڵ کوردەکانیشدا لە کاتی ریفراندۆم دەستیان خستبووە یەخەی یەکدی، بەڵام ئەوەتا ئێستا کۆبوونەوەیان لە ئاستی باڵای دیپلۆماسیدا دەستیپێکرد. یەکێک لە بنەماکانی پێکهاتەی سیاسەتکردن ئەمەیە. دونێ دوژمن بوو و ئەمڕۆ دۆستە…\nگۆڕەپانە خۆڵەمێشییەکان کۆتاییان هات. لەگەڵ بڕیاری هەڵوەشانەوەی نۆردم ستریم2ی ئەڵمانیا 'نموونەی سەردەمی نوێ و نایابی جیهان" وەکو نموونەیەک هاتووەتە پێش.\nکوردەکان لەلایەن زۆرێک لە وڵاتانی ناتۆ وەکو هاوپەیمان سەیردەکرێن. تورکیاش ئەندامی ناتۆیە. بتانەوێ و نەتانەوێ، کوردەکان ناچارن دیدار لەگەڵ تورکیا بکەن. چونکە ئەگەر وڵاتانی ناتۆ هاوپەیمان بن، کوردەکانیش لە ریزی ئەواندان. ئەوەی ئێران و وڵاتانی هاوشێوەش بۆیان هەرسناکرێت، ئەمەیە.\nچونکە، سیاسەت هەمیشە ئەنجامدانی کاری راست نییە، بەڵکو ئەنجامدانی کاری گونجاوە. ئەمەیە کە کوردان سەری لێدەرناکەن، یاخود نایانەوێ سەری لێ دەربکەن. کورد پێویستە واز لە سیاسەتکردنی رابردوو بهێنێت و بەگوێرەی هەلومەرجی نوێ کار بکات. لە جیهانی نوێی ئایندە'' بمانەوێت یان نەمانەوێت، سەکۆی جیاواز، سیستمی جیاواز، رووخساری جیاواز لەڕێی تێکۆشانێکی جیاوازی سیاسییەوە بەدەستدەهێنرێت.\nبەشێک لە کوردان هێشتا لەو "ئەنتی-ئەمپریالیست"ە رزگاریان نەبووە کە لە ساڵانی 1970 خراوەتەوە ناو رەفەکانەوە. ئەو کوردانە هێشتا لە هەمان خولگەی حیزبوڵا، حەماس، حەشدی شەعبی، داعش و ئێرانن و دژی جیهانی رۆژئاوان و لە ریزی پووتین شوێنیان گرتووە کە ئەمە بە مانای وشە کارەساتە.\nکورد تورکیا جیهان داهاتوو سیاسەت


حیزبی دێموکرات و کۆمەڵە بە بۆنەی ڕۆژی جیهانیی زمانی دایکی، بەیاننامەیەکی هاوبەشیان بڵاو کردەوە\n20:13 - 20 رێبەندان 2716\nکوردستان میدیا: بە بۆنەی ڕۆژی جیهانیی زمانی دایکی، حیزبی دێموکراتی کوردستانی ئێران و کۆمەڵەی شۆڕشگێڕی زەحمەتکێشانی کوردستانی ئێران بەیاننامەیەکی هاوبەشیان بڵاو کردەوە.\nچین و توێژە ئازادیخواز و ڕۆڵە نیشتمانپەروەرەکانی کوردستان\nڕۆژی ٣ی ڕەشەمەی ١٣٩٥ی هەتاوی بەرانبەر بە (٢١/٢/٢٠١٧)ی هەموو ساڵێک، بە ڕۆژی جیهانیی زمانی دایکی، یان زگماکی ناودێر کراوە و لەنێو گەل و نەتەوەکانی جیهاندا بە شێوازی جۆراوجۆر یادی دەکرێتەوە.\nدوای ئەوەی لەسەر پێشنیاری وڵاتی بەنگلادێش، ڕێکخراوی فێرکاری، زانستی و فەرهەنگیی نەتەوە یەکگرتووەکان (یونسکۆ) ئەو ڕۆژەی وەک ڕۆژی جیهانیی زمانی دایک پەسەند کرد، لە چەندین بەڵگەنامەی نێونەتەوەییشدا ئەم پرسە جەختی لەسەر کراوەتەوە، لەوانە: ڕاگەیەندراوی جیهانیی مافەکانی مرۆڤ پەسەندکراوی میساقی نێونەتەوەیی مافە مەدەنی و سیاسییەکان، کۆنوانسیۆنی نەهێشتنی هەڵاواردن لە سیستمی پەروەردە و فێرکاری، کۆنوانسیۆنی مافەکانی منداڵان، کۆنوانسیۆنی نێونەتەوەیی لابردنی هەرچەشنە هەڵاواردنێکی نژادی، ڕاگەیەندراوی مافی کەمینە مەزهەبی، نەتەوەیی، ئێتنیکی و زمانییەکان و ڕاگەیەندراوی جیهانیی مافەکانی زمان .مرۆڤ، بوونەوەرێکی شوناسخوازە. لەم نێوەدا زمان پێگەیەکی تایبەتی هەیە. زمان پڕ ڕەنگترین نوێنگەی شوناسی مرۆڤە. مرۆڤ بە ڕێگەی زمان،ژیان وشوناسی خۆی و دەوروبەر مانا دەکاتەوە. زمانی دایکی، نە تەنیا زمانی ئاخاوتنە، بەڵکوو زمانی عاتیفە،زمانی هەست و بیرکردنەوەی مرۆڤەکانە.\nئێران لە ڕووی پێکهاتەی زمانی، نەتەوەیی، ئایینی و کولتوورییەوە وڵاتێکی فرەچەشن و فرە نەتەوەیە. بە فەرمی نەناسینی مافی خوێندن بە زمانی دایکی بۆ ئەم نەتەوانە، لە ڕووی دەروونی، پەروەردە، کولتووری و زمانییەوە کۆمەڵێک زیانی بەدواوە بووە. لەم ڕەهەندەوە، لێکدانەوە و خوێندنەوەی ئیدئۆلۆژیک و سیاسی لە لایەن دەسەڵاتدارانەوە، ئەم مافەی بەرەو ئاقارێکی دیکە بردووە. سیستمە شوینیستییەکان، شوناسی خۆیان بە زمانی باڵادەست تێکەڵکێش کردووە و وەک ئامرازێک بۆ سەرکوت و پەراوێزخستنی زمانی نەتەوەکانی دیکە بەکاریان هێناوە، واتە دەسەڵات، باڵا دەستیی خۆی لەم ڕێگەوە سەپاندووە. دەسەڵاتداران لە پەیوەندی لەگەڵ مافی زمانی و مافەکانی دیکەی پێکهاتەکانی ئێران، کۆمەڵێک پاساو و هۆکار دێننەوە کە لە بنەڕەتدا بەلاڕێدا بردنی واقعی کێشەکەیە. بۆ نموونە بەکارهێنانی چەمکی کەمینە و وردە فەرهەنگەکان. بە تەواوی ئاشکرایە کە کۆی کەمینەکان(نەتەوە ژێردەسەتەکان)، زۆرینەی دانیشتوانی ئەم وڵاتە پێکدێنن، لە کاتێکدا لە کەمترین مافەکانیان بێبەشن. ئەم چەمکانە لە سەربنەمای هەڵاواردن و بە فەرمی نەناسینی جیاوازییەکان و نکۆڵی کردن لە مافە سروشتی و سیاسیەکانی سەرجەم پێکهاتە نەتەوەیی، زمانی و ئایینیەکانی ئەم وڵاتە بنیات نراوە. ئەمەش ڕاستەوخۆ دەکەوێتە چوارچێوەی سەرکوتێکی سیستماتیکەوە کە لایەنێکی یاسایی پێدراوە.\nلە ڕوانگەی دەسەڵاتدارانەوە، زمانی دایکییش هەڕەشەیە بۆ سەر بەرژەوەندیی نەتەوەیی، یەکپارچەیی خاک و لە هەمانکاتدا، سەرەتا و بیانوویەکە بۆ جیابوونەوە و سەربەخۆییخوازی. هەر بۆیە پێیان وایە کە ئەم چەمکە فەرمییانە دەبێت کۆڵەکە سەرەکییەکانی شوناسی ڕەسەنی ئێرانی بن.\nلایەنگرانی سیاسەتی تاک زمانی، بریتین لە ئەو کەسایەتی، ڕەوت و لایەنانە کە تەنها خاڵی هاوبەشیان، ڕەنگە هەمان زەروورەتی پاراستی پێگەی پاوانخوازانەی زمانی نەتەوەی باڵادەست بێت. ئەمە لە هەمانکاتدا بووەتە هۆی بەکەم گرتنی زانست و ئەدەب و کولتووری نەتەوەکانی دیکە و بۆ بێ‌بایەخ کردن و تواندنەوەیان، سیاسەتی لەم شێوەیەیان گرتووەتەبەر. لە ڕاستیدا ئەمە بنەمای فکری، سیاسی و ئیدئۆلۆژیی دەسەڵاتدارانی ئێران و ڕەوتە بێ‌دەسەڵات و هاوبیرەکانیان بووە بە درێژایی مێژوو تا دەگاتە ئێستا.\nئەم جۆرە ڕوانین و سیاسەتە، بە کردەوە گورزێکی مەترسیداری لە پێکهاتەی فرەچەشن و ڕەنگاڵەی ئێران داوە و مەترسیی لەناوچوون و پەراوێز خستنی شوناسی نەتەوەیی نەتەوەکانی دیکەی بەدواوە بوو. بەڵام، بێ‌توانایی و لاوازیی پێکهاتەیی سیستمی سیاسی لە بەرەوپێشبردنی ڕەوتی یەکسانسازی و ئاسیمیلاسیۆنی فەرهەنگی و زمانی، هۆکاری سەرنەکەوتنی بووە.\nئەم ئیدیعایە کە بەفەرمی ناسینی زمانە غەیرە فارسییەکان، دەبێتە هۆی بەهێزبوونی ویست و ئۆگری بە جیابوونەوەی نەتەوەکانی غەیرە فارس، زۆرتر لە ژێر کاریگەریی تئوری توطئە و ماهییەتی پاوانخوازانەی دەسەڵات و دەسەڵاتداراندا بووە.. ئاشکرایە کە سەپاندنی زمانێکی تایبەت دەکەوێتە چوارچێوەی زمان کوشتن و سەرکوتێکی سیستماتیک بە تەواوی ماناوە. لەکاتێکدا لەم سەردەمەدا بە دەیان وڵاتی جیهان زیاتر لە یەک زمانی فەرمییان هەیە، سیستمی پەروەردە و فێرکارییان چەند زمانەیە و زۆربەشیان خاوەنی سیستمێکی سیاسیی سەقامگیر و دێموکراتیکن، بۆ وێنە کانادا، بێلژیک و ئێسپانیا.\nئێمەی نەتەوەی کوردیش، وەک نەتەوەیەکی خاوەن فەرهەنگ و شارستانیەت، لە ڕابردوو و تەنانەت لە ئێستاش کە زمان و کولتوورمان لەلایەن کولتوورە زاڵ و باڵادەستەکانەوە مەترسیی سڕینەوە و لەناوچوونی لەسەرە، بە ئەرکێکی نیشتمانی هەر تاکێکی کوردی دەزانین پرسی زمانی دایکی و پاراستنی بە هەند وەربگرێ و هەوڵی پاراستن و گەشەپێدانی بدات. هەوڵدان بۆ پاراستن و گەشەپێدانی زمانی دایکی، ئەرکێکی ئەخلاقی، ئینسانی، نەتەوەیی هەر تاکێکی کوردە. هەر بۆیە لە سەروبەندی ڕۆژی جیهانیی زمانی دایکی، جەخت لە مافی سروشتی و ئینسانی و زمانیی خۆمان دەکەینەوە. داوامان لە سەرجەم چین و توێژەکانی کۆمەڵگای کوردستان، مامۆستایان، قوتابیان، خوێندکاران و چالاکانی فەرهەنگی و مەدەنی ئەوەیە کە بە هەر شێوەیەک کە بۆیان دەگونجێ، دەنگی مافخوازانەی خۆیان بەرز بکەنەوە و بە کردەوە داکۆکی لە ماف و بەها و سامانێکی نەتەوەیی بکەن کە هەمان زمانی دایکییە.


تەشەنوجی شان و مل چیە – دەنگی کورد\nماڵەوە/تەندروستی/ تەشەنوجی شان و مل چیە\nتەشەنوجی شان و مل چیە\nتەشەنوج و لە (%60) ی گرێ و ئاوسانی جومگەكان بەهۆی دڵە ڕاوكێوەیە،\nئایە بۆچی مل و ناوشان زۆرتر تووشی كەشەنگبوون تەشەنوج دەبن.\nكەشەنگبوونی ماسوولكە كە لە ناو خەڵكیدا زیاتر بە (وەرگەڕانی دەماری مل یان تەشەنوج) ناسراوە هۆكارەكەی دڵەڕاوكێ، دانیشتنی هەڵەو لێدانێكی كتوپڕە، لە ڕووی تەندروستییەوە زیانی گەورەی بۆ جەستە نییە، بەڵام ئازارێكی بەردەوامی هەیە بە تایبەت شەوان لەكاتی خەوتندا.\nبەراورد بە بەشەكانی تری لەش ژمارەیەكی زۆر لە دەمارەكان لە دەوروبەری ملن، لەو كاتەدا كە دەمارو ماسوولكەو ئێسكەكان دەكەونە ژێر پەستانەوە كەشەنگبوونی ناوچەی مل ڕودەدات، پەستانی هەریەك لەوانەش دەتوانێت كاریگەری لەسەر ئەوانی تر هەبێت.\nئەم حاڵەتە هەتا لە ناو ئاژەڵانیشدا ڕوو دەدات بە تایبەت ئەو كاتەی بەسەر شەڕ دەكەن،\nدانیشتن بەشێوەیەكی تەندروست و دووركەوتنەوە لە دڵەڕاوكێ و دوركەوتنەوە لە لێدانە كتوپڕەكان چارەسەری ئەم حاڵەتەیە.\nئالۆڤێرا بۆ سپیکردنەوەی پێست بەکاربهێنە\nحەبی ڤیاگرا توانای بینین زیاد دەکات\nچەند ڕاستییەک دەربارەی شوکولاتە


Psalm 112 AMP - زەبوورەکان 112 KSS | Biblica América Latina\nPsalm 112 AMP - زەبوورەکان 112 KSS\nخۆزگە دەخوازرێ بەو کەسەی لە یەزدان دەترسێت،\nبە ڕاسپاردەکانی زۆر دڵخۆشە.\n2 وەچەی لەسەر زەوی بەهێز دەبن،\nنەوەی سەرڕاستان بەرەکەتدار دەبن.\n3 سامان و دەوڵەمەندی لە ماڵیەتی،\nڕاستودروستییەکەی هەتاهەتایە چەسپاوە.\n4 لە تاریکیدا ڕووناکی بۆ سەرڕاستان درەوشایەوە،\nبۆ ئەوانەی کە میهرەبان و بە بەزەیی و ڕاستودروستن.\n5 چاک دەبێت بۆ ئەو کەسەی کە دڵفراوانە و قەرز دەدات،\nبە دادپەروەرییەوە ئیشوکاری خۆی ڕادەپەڕێنێت.\n6 بێگومان پیاوچاک هەتاهەتایە نالەقێت،\nهەتاهەتایە یادی دەکرێتەوە.\n7 لە بیستنی هەواڵی خراپ ناترسێت،\nدڵی پتەوە، پشتی بە یەزدان بەستووە.\n8 دڵی چەسپاوە و ناترسێت،\nهەتا سەرکەوتووانە دەڕوانێتە دوژمنەکانی.\n9 بە دڵفراوانییەوە بە هەژارانی بەخشیوە،\nڕاستودروستییەکەی هەتاهەتایە چەسپاوە،\nبە ڕێزەوە شکۆمەندییەکەی بەرز دەبێتەوە.\n10 بەدکار ئەمە دەبینێت و بێزار دەبێت،\nددانەکانی جیڕدەکاتەوە و دەتوێتەوە،\nئارەزووی بەدکاران لەناودەچێت.\nKSS : زەبوورەکان 112


مێژوی ئەمڕۆ Dec 1, 2019\n- لە رۆژى 1/12/1455 لورینزۆ گیبێرتی ( Lorenzo Ghiberti)، په‌یکه‌رتاشی ئیتالی لە تەمەنى (77) ساڵى لە شارى فلۆرنسا کۆچى دوایى کردووە، لە ساڵى 1378 لە شارى فلۆرنسا لە دایکبووە.\n- لە رۆژى 1/12/1766 نیکۆڵاى میخائیلۆفچ کرامزین، رۆماننوس و زمانزان و رەخنەگر و مێژونووسى روسى لە دایکبووە، لە رۆژى 22/5/1826 لە تەمەنى (60) ساڵى لە شارى سانت بتڕسبۆرگ کۆچى دوایى کردووە.\n- لە رۆژى 1/12/1863 قاسم ئه‌مین، نوسه‌ری میسری لە شارى ئەسکەندەریە لە دایکبووە، لە رۆژى 23/4/1908 لە تەمەنى (42) ساڵى لە شارى قاهیرە کۆچى دوایى کردووە.\n- لە رۆژى 1/12/1865 ئه‌براهام ئیمانویل فرولیچ (Abraham Emanuel Fröhlich)، نوسه‌ری سویسری لە تەمەنى (69) ساڵى کۆچى دوایى کردووە، لە رۆژى 1/2/1796 لە شارى بروگ لە دایکبووە.\n- لە رۆژى 1/12/1934 ئیبراهیم محەمەد هادى زنجانى، شاعیرى ئێرانى لە تەمەنى (78) ساڵى لە شارى تاران کۆچى دوایى کردووە، لە ررژى 11/8/1856 لە گوندى سیرخە دیزجى شارى زنجان لە دایکبووە.\n- لە رۆژى 1/12/1935 ودی ئەلێن (Woody Allen)، ئه‌کته‌ر و ده‌رهێنه‌ری ئه‌مریکی لە شارى نیۆیۆرک لو دایکبووە، لە ساڵى 1950 بەشدارى لە کارى هونەریدا کردووە.\n- لە رۆژى 1/12/1937 مه‌مدوح له‌یسی، نوسه‌ر و سیناریستی میسری لە شارى قاهیرە لە دایکبووە، لە رۆژى 1/1/2014 لە تەمەنى (76) ساڵى لە شارى قاهیرە کۆچى دوایى کردووە.\n- لە رۆژى 1/12/1940 ریچارد پریۆر (Richard Pryor)، ئه‌کته‌ری ئه‌مریکی لە شارى پیرۆیا لە دایکبووە، لە رۆژى 10/12/2005 لە تەمەنى (65) ساڵى بە جەڵتەى دڵ لە شارى ئینسینۆ کۆشچى دوایى کردووە.\n- لە رۆژى 1/12/1944 دانیال پناک (Daniel Pennac)، نوسه‌ری فه‌ره‌نسی لە شارى داربەیزا لە مەغریب لە دایکبووە.\n- لە رۆژى 1/12/1944 تاهیر کوڕی جلون، نوسه‌ری مه‌غریبی/ فه‌ره‌نسی لە شارى فاس لە مەغریب لە دایکبووە.\n- لە رۆژى 1/12/1977 براد دیلسۆن (Brad Delson)، موزیکیان و ژه‌نیاری گیتارى ئه‌مریکی لە شارى لوس ئەنجلوس لە ویلایەتى کالیفۆرنیا لە دایکبووە.\n- لە رۆژى 1/12/2005 جاک کۆلفین، ئەکتەرى ئەمەریکى لە تەمەنى (71) ساڵى بە جەڵتەى دڵ لە باکورى هۆلیود کۆچى دوایى کردووە، لە رۆژى 13/10/1934 لە شارى لیندون لە دایکبووە.\n- لە رۆژى 1/12/2007 راسم ئه‌لجومه‌یلی، ده‌رهێنه‌ر و ئه‌کته‌ری عێراقی لە تەمەنى (69) ساڵى بە نەخۆشى لە شارى دیمەشق لە سوریا کۆچى دوایى کردووە، لە ساڵى 1938 لە شارى بەغداد لە دایکبووە.\n- لە رۆژى 1/12/2011 کریستا فولف (Christa Wolf)، ژنه رۆماننوس و نوسه‌ر و رەخنەگرى ئەدەبی ئه‌ڵمانی لە تەمەنى (82) ساڵى بە نەخۆشى لە شارى بەرلین کۆچى دوایى کردووە، لە رۆژى 18/3/1929 لە دایکبووە.\n- لە رۆژى 1/12/2012 ئەحمەد تەیب عەلج، ئەکتەر و نووسەرى شانۆی مەغریبى لە تەمەنى (84) ساڵى کۆچى دوایى کردووە، لە رۆژى 9/9/1928 لە شارى فاس لە مەغریب لەدایکبووە.\n- لە رۆژى 1/12/2015 ئیدوار خرات، رۆماننوس و نوسەرى میسرى لە تەمەنى (89) ساڵى بە نەخۆشى لە شارى قاهیرە کۆچى دوایى کردووە، لە رۆژى 16/3/1926 لە شارى ئەسکەندەریە لە دایکبووە.


ئێرانییەکان: ئەو خونچانەی دەبێ ببنە گوڵ | پایگاه اطلاع رسانی اصلاح\nئێرانییەکان: ئەو خونچانەی دەبێ ببنە گوڵ\nدکتۆر ( محمود سریع القلم)\nیەکێک لە ڕەهەند و خواسته سروشتییەکانی مرۆڤ وەبەرچاوهاتن و دیترانه. ئەو دڵخۆشی و ڕەزامەندییەی که بە هۆی وەبەرچاوهاتن لە دەروونی هەر تاکێکدا ساز دەبێ گەلێک بانتر لە وەدەستهێنانی سەرەوەت و سامان و پلە و پایەیە.\nساڵی ڕابردوو، هاووڵاتێکی کانادایی کە بە ڕەگەز هێندی و سەر بە ئایینی سیک بوو، ئەرکی وەزارەتی بەرگری کانادای پێ سپێردارا و لەم دواییانەش کەسێکی بە ڕەگەز پاکستانی بوو بە وەزیری ناوخۆی ئینگلیس. ماوەیەکیش لەوە پێش لە گۆڤاری تایم، سەرۆکی پێشووی شارەوانی نیۆیۆڕک سەبارەت بە سەرۆکی شارەوانی ئێستای لەندەن کە موسڵمانه، نووسی: ئەگەری ئەوە هەیە پاش ماوەیەک ببێتە سەرۆک وەزیری ئینگلیس.\nئاکامە دەروونی و ئەمنی و یاسایی و شارستانییەکانی ئەو ئاڵوگۆڕانه گەلێک جێگای سەرەنج و تێڕامانن. لە نێو مێشک و له چوراچێوەی دید و تێڕوانینی زۆرینەی کۆچەران لە کانادا و ئینگلیس ئەو فکر و بیرۆکەیە تریتانه دەکات کە: منیش دەرەفتی ئەوەم هەیە کە لەم وڵاتەدا گەشە بکەم و بەروە پێشکەوت و سەرکەوتن بچم.\nئەو دیاردانە بۆ گرێبەستێکی کۆمەڵایەتی دەگەڕێنەوە کە لەودا توانایی و لێهاتوویی تاکەکان لەسەرووی هەموو تایبەیمەندییەکی ترەوەیە. ئەرکی دەوڵەت تەنیا ئەوە نییە کە میوە هاوردە بکات، نەوت بفرۆشێ، مووچە بدا و زبڵ کۆ کاتەوە. ئەوە تەنیا سەتا دەی کارەکانە.\nسەرەکی ترین ئەرکی دەوڵەت پێکهێنانی بنەما و بارودۆخێکە کە لەودا هەر هاووڵاتییەک بتوانێ بڕست و تواناییەکانی خۆی به باشترین شێوە شکۆفا بکات.\nکاتێک ئاوەها هەستێک لە ناخی تاکەکاندا ساز بێت و له دڵ و دەروون و ڕوح و ڕەوانیان ئەو متمانەیەی لێ بکەوێتەوە، دەوڵەت به باشترین شێوە و لە ئاستێکی بەرزدا لە لایان خەڵکەوە پشتیوانی دەکرێ و بواری ئەمنیشی پارێزراو دەبێت و هیچ هێزێکی دەرەکی بە هەموو هێز و توانایەک ناتوانێ ناوەڕۆک و تان و پۆی ئاوەها کۆمەڵگایەک هەڵوەشێنێ و لە خشته بەرێ.ئێرانییەکان هەر هەموویان خونچەن. چ بکرێ تا ئەو خونچانه ببنە گوڵ؟ لە نێوان دەیان ڕوانگە و تێبینی ئەم تێبینییانەی ژێرەوە – کە لە گرینگترەوە بۆ گرینگ ڕیزبەندی کراون- پێشنیار دەکرێن:\n-ڕوانگه و دارشتنی پلان و بەرنامەی درێژخایەن بۆ حوکمڕانی\n-گرینگی دان به چۆنێتی و ئاستی خۆشگوزەرانی ژیان\n-بەرەپێدانی فراوان به پێوەندییەکانی لەگەڵ جیهان\n-ڕاگەیاندن و گەشتی ئازاد و بێ قەید و بەندی زانیارییەکان\n-گۆڕینی خاوندرای دەوڵەتی بە خاوەنداری تایبەتی\n-ئەندامبوون لە دامەزراوەی بازرگانی جیهانی\n-قبووڵکردنی جیاوازییە هزری و فکرییەکان\n-دانانی ڕکابەرێتی بۆ وەدەستهێنانی سەروەت و لەئەستۆگرتنی بەرپرسایەتی\n-کەمینەکردنی گونجایشی دەورەی دکتۆڕا\n-زەقکردنەوەی ئەو گرینگە: کات زێڕه و گەنجێکی بێ وێنەیە\n-ئاشتی و سازان لەگەڵ دراوسێکان\n-دابەشکردنی دادگەرانەی دەرفەتەکان\n-کەم کردنەوەی کاروباره ئیدارییەکان له فەرمانگە و دامەزراوەکان\n-ئاسانکاری بۆ فرۆشتنی کاڵا و خزمەتگوزارییەکانی بەشی تایبەتی و نادەوڵەتی\nله ئاوەها بارودۆخێکدا، هاووڵاتیان بێ فکری دەروون دڵبەستە و گیرۆدەی شوناس و نەتەوە و میرات و دەسەڵاتدارایانی خۆیان دەبن، ئەزموون و وردبوونەوە سەلماندوویەتی، هەر هاووڵاتێکی ئێرانی نوینەر و هەڵگری بڕست و توانایەکی بێ وێنەیە. مخابن کە ئەو خونچانە نەبنە گوڵ، ئێڕان و کۆمەڵگای مرۆڤایەتی خەسارەتمەند دەبێ.\nماڵپەڕی دکتۆر مەحموود سەریعولقەلەم


ژیاننامەی دۆناڵد ترامپ سەرۆك كۆماری نوێی ئەمریكا\nدۆناڵد ترامپ لە ساڵی 1946 لە شاری نیویۆرك لەدایك بووەو لە ساڵی 1968 بڕوانامەی بەكالۆریۆسی لە بەشی ئابووری بەدەست هێناوەو دوای دەرچوونی لای باوكی كاری كردووەو دواتر رێكخراوی ترامپی دروست كرد.\nترامپ لەماوەی كاركردنیدا چەندین ئۆتێل‌و گازینۆ‌و بینای جۆراوجۆری دروست كردووە كە زۆرێكیان ناوی ترامپیان لەسەر نوسراوە.\nترامپ لە ساڵی 2000 خۆی بۆ پۆستی سەرۆكایەتی ئەمریكا هەڵبژارد، بەڵام دواتر كشایەوە و لەنێو گۆڤاری فوریز بە یەكێك لە 500 دەوڵەمەندەكەی جیهان هەژمار كرا.\nترامپ بۆ جارێكیترو لە ساڵی 2016 خۆی بۆ پۆستی سەرۆكایەتی ئەمریكا كاندید كردەوە لەسەر لیستی حزبی كۆمارییەكان و توانی سەركەوتن بەدەست بهێنێت.\nترامپ لە سالی 1946 لەنیویۆرك لەدایك بووە و بە كوڕی چوارەمی خێزانەكەی هەژمار دەكرێت، چونكە باوكی لە ساڵی 1936 هاوسەرگیری ئەنجام داوە، خوشكەكەی (مرین ترامپ)دادوەری فیدڕاڵی ویلایەتە یەكگرتووەكانی ئەمریكایە، دایكی ترامپ پەنابەری ئۆسكۆتلەندایە و لە جەزیرەی لویس لەو وڵاتە لەدایك بووەو باپیرەو داپیرەی ترامپیش پەنابەری ئەمریكایی بوون.\nترامپ لەكاتی شەڕی ڤێتنامدا سەربازی وڵاتەكەی بووە و لە ساڵی 2011 وتی "من چانسێكی زۆرم هەیە كە لەو شەڕانەدا مامەوە".\nبە وتەی ترامپ دوای دەرچوون‌و تەواوكردنی خوێندن لە زانكۆ سامانەكەی بریتی بوو لە 200.000 دۆلار و پیشەكەی خۆی لە كۆمپانیاكەی باوكی دەست پێكرد، كە بریتی بوو لە بەكرێدانی بینا لە نیویۆرك و بروكلین و كویینز چەند ناوچەیەكیتر.\nجگە لەوەش ترامپ بەهۆی زۆربوونی سامانەكەیەوە چەندین رێگەیتری گرتەبەر بۆ كۆكردنەوەی سامان.\nلە ساڵی 2011 ترامپ دوای نائومێدبوونی لە بازاڕی وڵاتەكەی هێرشی كردەسەر بازاڕی بۆرسەی ئەمریكا و زۆرێك لە پشكەكانی كڕی و لەكاتی فرۆشتنەوەی پشكەكان لە ساڵی 2014، 27 ملیۆن دۆلار قازانجی كردو لەو 45 پشكەی كە كڕیبووی 40 پشكیان خێری لێكرد.\nلەرووی سیاسییەوە ئەوە ئاشكرا كراوە ترامپ لە هەڵبژاردنەكانی 2011 هاوكاری زۆری كەمپینەكانی دیموكراتەكان‌و كۆمارییەكانی كردووەو لە ساڵی 2012 پارێزگاری لە (اولیە رونالد)ی پاڵێوراوی سەرۆكایەتی ئەمریكا كردووە.\nترامپ لە ساڵەكانی 1988، 2004، 2012 بۆ سەرۆكایەتی كۆمارییەكان‌و لە ساڵەكانی 2006 و 2014 بۆ سەرۆكی شارەوانی نیویۆرك خۆی هەڵبژارد، بەڵام نەچووە نێو هیچكام لە هەڵبژاردنەكانەوە‌و كشایەوە.\nترامپ لە هەڵبژاردنەكانی ئەمساڵی وڵاتەكەی كێبڕكێی توندی هیلاری كلینتۆنی كردو توانی سەركەوتن بەدەست بهێنێت.\nئەمریكا سەرۆک کۆمار\n2504 جار بینراوە


زیپكه‌ی لاوێتی چییه؟ هۆكارو چاره‌سه‌ر..\n30/5/2018 09:53 AM\nزیپكه، بریتییه له هه‌وكردنی چه‌وره‌سه‌لكه‌مووه‌كان (Pilosebaceous Follicles) كه سه‌ره زیپكه‌ی سپی و ڕه‌ش comedons و ته‌نۆچكه‌و كێم و گرێی به‌ئازار دروست ده‌بێت، له هه‌ندێك باردا جێ زیپكه‌و په‌ڵه‌ی ئه‌رخه‌وانی سورو ئاسه‌واری قوڵ به‌جێده‌مێنێت. له ته‌مه‌نی نزیك باڵغبوون كاتێك چه‌ورییه گلانده‌كان ده‌ستده‌كه‌ن به چالاكی و هانده‌درێن له‌لایه‌ن هۆرمۆنی ئه‌ندرۆجینه‌وه (كه له هه‌ردوو ره‌گه‌زدا هه‌یه)، زیپكه‌ش سه‌رهه‌ڵده‌دات.\nدروستبوونی ئه‌م زیپكانه له چ ته‌مه‌نێكه‌و بۆچی هه‌ندێكیان ئاسه‌واری قوڵی هه‌یه؟ یاخود هۆكاری دروستبوون و جۆری خواردن چ كاریگه‌رییه‌كان هه‌یه‌و چاره‌سه‌ری زیپكه چییه؟ بۆ وه‌ڵامی ئه‌م پرسیارانه د.ئه‌یوب عه‌بدولحه‌مه پسپۆڕی نه‌خۆشییه‌كانی پێست و جوانكاری به ساتیتی خاكی ڕاگه‌یاند: نزیكه‌ی 85%ی كوڕان و كچان له ته‌مه‌نی هه‌رزه‌كاریدا كه‌م یان زۆر زیپكه‌یان بۆ دروستده‌بێت، 5%ی خه‌ڵكی تا ته‌مه‌نی ٤٥ ساڵی زیپكه‌یان به‌رده‌وامده‌بێت و پێویسته له‌ژێر چاودێری پزیشكی پێستدا بن، زیپكه‌ی عازه‌به هیچ په‌یوه‌ندییه‌كی به جۆری خواردنه‌وه نیه، ڕه‌نگه هه‌ندێكجار نه‌خۆش ئه‌زموونی ئه‌وه بكات كه جۆرێك خواردن زیپكه‌كانی توندتر ده‌كات، به‌ڵام قه‌ده‌غه‌كردنی خواردنێكی تایبه‌ت له‌و كه‌سانه‌ی زیپكه‌یان هه‌یه بنه‌مایه‌كی زانستی نیه.\nوتیشی: چه‌ند هۆكارێك هه‌ن بۆ دروستبوونی زیپكه، ئه‌وانیش:\n*70%ی زیپكه هۆكاری بۆماوه‌ییه.\n* هۆڕۆمۆنی ئه‌ندرۆجین، ئه‌میش چه‌ند هۆكارێكی هه‌یه، كاتێ چه‌وریه گلانده‌كان زیاتر چالاك ده‌بن، ده‌ردراوێكی چه‌ور ده‌رده‌ده‌ن بۆ ناو پێست، ئه‌و كه‌سانه‌ی زیپكه‌یان هه‌یه له كه‌سانی ئاسایی هه‌ستیارترن بۆ ڕێژه‌ی ئاسایی ئه‌م هۆڕمۆنه.\n* له مێیینه‌دا نه‌خۆشی فره‌كیسی هیلكه‌دان.\n* گۆڕینی شوێن و كه‌شوهه‌وا.\n* قه‌له‌قی و سترێس و خه‌مۆمكی.\n* به‌كتریای پرۆپیۆنیه‌م ئه‌كنی، ئه‌م به‌كتیریا ئاسایی دوای ته‌مه‌نی 20 ساڵی له‌سه‌ر پێست هه‌یه، به‌ڵام له‌وانه‌ی زیپكه‌یان هه‌یه ده‌بێته هۆی نه‌خۆشی و هه‌وكردنی پێست.\n* داخرانی كونیله‌كانی چه‌وری، ئه‌مه‌ش دیسان هۆكاری بۆماوه‌یی و ده‌ره‌كی رۆڵی تێیدا هه‌یه كه ده‌بنه هۆی گه‌شه‌ی رووپۆشه‌خانه‌ی سه‌ر كونی چه‌وری و داخستنی، سه‌ره‌نجام چه‌وری له‌ناو سه‌لكه‌كاندا زۆره‌بێت و به‌كتریا كۆده‌بێته‌وه‌و زیپكه په‌یدا ده‌بێت.\nله‌باره‌ی چاره‌سه‌ره‌وه ده‌ڵێت:\n* نابێت به‌هیچ جۆرێك ده‌ستكاری زیپكه‌كان بكرێت، چونكه ئه‌گه‌ری هه‌وكردن و جێهێشتنی ئاسه‌وار زیاد ده‌كات.\n* به‌كارهێنانی ئاوی گه‌رم له‌گه‌ڵ سابون یان پاككه‌ره‌وه‌ی گونجاو بۆ لابردنی چه‌وری سه‌ر پێست وه‌كو (سابونی گۆگرد یان بینزویلپیرۆكساید) به‌سوودن.\n* له‌ڕێی كرێمی تایبه‌ت ده‌توانرێت باری سووكی زیپكه چاره‌سه‌ر بكرێت: وه‌ك ریتینۆید، ئه‌داپالین، بینزۆیل پیرۆكساید، شله‌ی كلیندامایسین و ئه‌زیلاك ئه‌سید 20% و هتد، (شێوازی به‌كارهێنانیان پزیشكی پێست دیاری ده‌كات).\n* له‌ڕێی خه‌پله‌ی دژه به‌كتریاو ئایزۆترۆتینینۆین له‌گه‌ڵ كرێمی تایبه‌ت، ده‌توانرێت باری مامناوه‌ندو توندی زیپكه چاره‌سه‌ر بكرێت (ئه‌میش بڕی ده‌رمانه‌كه پزیشكی پێست به‌پێی پێویستی نه‌خۆشه‌كه دیاری ده‌كات).\n* بۆ ئاسه‌واری زیپكه ده‌توانرێ له‌ڕێی پلازما+دێرما پێن، كراندنی كیمیكی، له‌یزه‌ر.. چاڵی كه‌م به چه‌ند جه‌لسه‌یه‌ك كه‌متر بكرێته‌وه.


بەردەوامیی گوشارەکان بۆسەر مامۆستایانی ئایینی لە کوردستان – چاونیوز\nبەردەوامیی گوشارەکان بۆسەر مامۆستایانی ئایینی لە کوردستان\nلە درێژەی هەڕەشە و بانگ‌کردنی مامۆستایانی ئایینی لە ناوچە جیاجیاکانی کوردستان ، مامۆستایەکی دیکە لە ناوچەی بانە بانگ‌کراوە بۆ دادگای تایبەت بە ڕووحانییەتی شاری هەمەدان.\nبە پێی هەواڵێک کە لە بانەوە بە دەستمان گەیشتووە مامۆستا عەبدولباقی سەعیدی پێش‌نوێژی ئاوایی بژێ سەر بە شارۆچکەی ننووری بانە ، بانگکراوە بۆ دادگای تایبەت بە مامۆستایان و لە هۆکاری بانگکرانی ئەو مامۆستایە هیچ زانیارییەک لە بەر دەستدا نییە.\nناوبراو دەبێ ڕۆژی ٩ی پووشپەڕی ٩٨ی هەتاوی لە دادگای تایبەت بە ڕووحانییەت کە لە شاری هەمەدان و لە شەقامی تاڵەقانی دایە، ئامادە بێ.\nهەروەها ڕۆژی یەکشەممە، ١١ی سەرماوەزی ساڵی رابردووش ، مامۆستا “عەبدولباقی سەعیدی”، بە هۆی ڕەخنەکانی لە کوشتن و بریندارکردنی کۆڵبەران لە لایەن ئیتلاعاتییەکانەوە دەسبەسەر و لێپیچینەوەی لێ‌کرا.\nپێشتریش بە هۆی ڕەخنە گرتن لە سیاستەکانی کۆماری ئیسلامی و باسکردن لە کێشەو گرفتی خەڵکی هەژار و بێدەرەتانی کوردستان، مامۆستا عەبدولباقی لە پێشنوێژیی مزگەوتی تەرخان ئاوا وەلا نرابوو.\nبەپێی هەواڵ و راپۆرتەکان چەند ساڵێكە هێندێک لە دەستوپێوەندییەکانی ڕێژیم لە هەوڵی لابردنی مامۆستای ئایینی و پێشنوێژە خۆشناوەکانی کوردن و هەر بۆیە هەرجارەو بە بیانوویەک بانگی دادگا و ناوەندە ئەمنییەکان دەکرێن.


لەگەڵ پەتای كۆرۆنا ڤایرۆس روناكبیری پزیشكی هاتەناو ماڵەكانمان-3-… ئازاد حەمە – Dengekan\nbyAzad Hama\tApril 17, 2020\tGeneral, Opinion, Slider\nكۆرۆناڤایرۆس ژیانمانی كردە بەشێك لەپزیشكی و تەندروستی:\nلەگەڵ بڵاوبوونەوەی پەتای كۆرۆناڤایرۆس (COVID-19) روناکبیری پزیشكی هاتەناو ماڵەكانمان. پەتاكە بووە هۆكاری وروژاندنی زیاد لەپێویستی ناوی پزیشك(Doctor) و خودی پسپۆریەكەش، پزیشكی(Medicine)، تادەگاتە وشەگەلێكی تر وەك تەندروستی، دەرمان، ناساغی (Illness)، پەتا، نەخۆشی (Disease)، پاكوخاوێنی(Hygiene) و نەخۆشیناسی(Pathology) ((ئەو زانستەیە لەسروشت و هۆكاری نەخۆشیبوون دەكۆڵێتەوە))…هتد. ئەمە چەند باشە لایەنی خراپی هەیە. بێگومان باشە كە مرۆڤەكان ئاگایی پزیشكییان هەبێت و ئەوەش بكارێت زانینی تەندروستی لای تاكەكان دروستبكات، بەڵام كاتێك پزیشكی قسە لەسەر تەندروستیمان لە رێگای قسە لە مەرگمان و جەستەی بیمارمان دەكاتە بابەتێكی رۆژانە و بەردەوام لێكەوتەی دەروونی خراپی دەبێت. لێرەوە پزیشكی ترسناكی دروستدەكات، دەبێتە شتێكی تۆقێنەر و مەرگی خۆمانمان بیردەخاتەوە. هەر بۆیە پێویستە بپرسین: تاكوێ پزیشكی مافی قسەكردنی لەسەرجەستە(مەرگ بە كۆرۆنا) هەیە؟ لێرە پێویستمان بەجیاكردنەوەی پزیشكییە لە ڤایرۆسناسی (Virology). پزیشك هەمان ئیشی ڤایرۆسناس ناكات. ڤایرۆسناسی دەچێتە خانەی مایكرۆبایۆلۆجی(microbiology) یەوە، كە كاری لێكۆڵینەوەیە لە زیندە بچووكەكان. ئەدی كێ مافی قسەی لەسەر مەرگ هەیە؟ مەرگی جەستە، بە درمێك، بە ناساغیەك؟كۆرۆنا هۆكاربوو پزیشكی بێتە ناو ماڵەكانمانەوە.كێ ئەم مافەی بە پزیشكیدا؟بێگومان ماهیەتی دیسیپلین(Discipline)ەكە، بەهۆكاری ئەوەی ئێمە دەشێت دووچاربووبێتین، پێوەبووبێتین. بۆیە پزیشكی دێت و ئەو مافە بەخۆی دەبەخشێت قسە لە تەندروستیمان بكات تا جەستەی بیمار(ناساغ)لە جەستەی تەندروست جیابكاتەوە.لەبەرئەوەی پزیشكی”زانست و كرداری تیماركردن و نەهێشتنی نەخۆشی و دەردەكانە” مافی قسەكردنی لەسەر تەندروستیمان لە رێگای دەستنیشانكردنی ئەو پاتۆجێن(Pathogen)ەوە((نەخۆشخەر یان نەخۆشی دروستكەر))هەیە لە جەستەمان شوێنێك بۆ خۆی دابین دەكات.بەمە پزیشكی بەهۆی ئەوەوە، نیشانە(Symptom)كانی ناساغی جەستەمان بۆ بڕیاردان لەسەر چارەنووسی جەستەمان، كە بۆ ئێمە تەندروستیمانە،دەدات.باشە پزیشك جگە لە پسپۆری لە زیندەوەرناسی(بایۆلۆژی)و كارئەندامزانی(فسیۆلۆژی) پێویستە چیتر بزانێت تا قسە لەسەر تەندروستیمان بكات؟ئەم پرسیارە بەو ئاقارە كاردەكات كە روناکبیری پزیشك بخرێتە ژێرپرسیارەوە.پزیشك جگە لە چەمكگەلێكی وەك\nنەخۆش(نەخۆشی)، نیشانەكانی ناساغی، ئازار و دیاریكردنی جێگای ئێش و بیماری چیتر پێویستە بزانێت؟\nكۆرۆناڤایرۆس پزیشكی كردە شای زانستەكان\nبەواتایەكی تر، بەهۆی پەتای كۆرۆناوە زانستی دەردناسی(Pathology)((نەخۆشیناسی، ئەو زانستەی لە سروشت و هۆكاری نەخۆشیبوون دەكۆڵێتەوە))، كە كار لەسەر جەستەی ناساغ و دووچاربوو بە نەخۆشی دەكات بووە بوارێكی دەركەوتوو لە میدیاكانی جیهان و ئیشیشی بووە قسەكردن لە تووشبوو و چاكبووەوە لە ڤایرۆسی كۆرۆنا. مەبەست كۆرۆنا وایكرد دەرمانسازی و پەرستیاری ببن بە زۆرترین چەمكی بەكاربردوو لە میدیا گڵوباڵەكانا. كەس ئێستا قسە لە دان ناكات، لە قووڕگ، لە چاو…. قسەكردن لە ڤێتێرنەری ( Veterinary ) بەتەواوی فەرامۆشكراوە. كەس هەست بە ئازاری ئاژەڵەكان ناكات. ئەوەی گرنگە مرۆڤە. لەوەش گرنگتر مرۆڤی ساغە. هەموو خەمی ئەوەیانە ساغ بن، ساغ دەركەون. پەتای كۆرۆنا وایكرد پزیشكی ئاژەڵ بكەوێتە پەراوێزی پزیشكی مرۆڤەوە. ئێستا كێ باس لە ئازاری ئاژەڵەكان دەكات؟ خۆی دەبایە، بێكومان، مرۆڤ بێت، لێ مرۆڤەكان كەوتونەتە وایخۆیان. پەتای كۆرۆنا وایكردووە مرۆڤەكان ئێستا تەنیا لە خەمی خۆیاندا بن. هاوكات، پەتازانی و نەخۆشیزانی بەهۆی كۆرۆناوە بوونە چەمكە شیرینەكان لەكاتێكا ترسناك و سامناكن. بۆئەوەی پێشگیریش لە نەخۆشبوونمان و ئازاربكەین بێ ئەوەی پێی بزانین، و بشمانەوێت، بووینە بەشێك لە زانستی پزیشكی.ئێستا ئێمە بەهۆی پەتای كۆرۆناوە ماڵەكانمان و شوێنی كارەكانمان بوونە بە نەخۆشخانەیەكی بچووك یان دەرمانخانەیەكی گوازراوە. زۆرترین بوارێكی پزیشكی كە ئێستا لەژێرسایەی ترس لە كۆرۆنا بەكاردەبرێت كارئەندامزانی و زانستی بەرگرییە، ئەڵبەتە لەڕێگای زیندەوەرناسییەوە كە شادەماری گفتووگۆ پزیشكییەكان پێكدێنێت.\nكۆرۆناڤایرۆس رەوشتی پزیشكی خستەبەر گفتوگۆە\nكۆرۆناڤایرۆس گفتوگۆیەكیتری لەبواری دادوەری رەوشتی و بڕیاری پزیشكی دا هێنایە كایەوە. چۆن؟ دیارە كە دادوەری رەوشتی و بڕیاری پزیشكی لە پەیوەندیدان لەگەڵ یەكتردا، بڕیارە پزیشكییەكان چەند لەگەڵ كردە رەوشتییەكان یەكدەگرنەوە و چەندیش پزیشكی (وەك بوارێكی زانست) گوێ لە رەوشت (وەك بوارێكی فەلسەفی) دەگرێت لەو شوێنە دەردەكەوێت كاتێك كە كەیسێكی پزیشكی رووبەڕووی دادوەری رەوشتی دەبێتەوە، ئەمەش تەنیا لەبەر ئەوەی كە زۆرجار پێكدادان لە نێوان بڕیاری رەوشتی و دیلێمای ڕەوشتی(Ethical dilemma)دا روودەدات. پێكدادانەكە لەسەر پێوانەی باشە و خراپە نییە، كە دووچەمكی هێژای فەلسەفەی رەوشتن، بەقەد ئەوەی كاركردنە لەسەر بنەمای سەیركردنی پزیشكیانە بۆ كردە پزیشكیەكە كە ئەوەش پاشخانی كارئەندامزانی و بایۆلۆژی خۆی هەیە. كەوابێت باشە و خراپە دەگۆڕدرێن بۆ دروست و هەڵە كە رەنگە لەتەك بنەما كۆمەڵایەتیەكان، كە ژێرخانی رەوشتی و ئاینییان هەیە یەكبگرنەوە. رێك بابەتی ناشتنی مردووانی كۆرۆناڤایرۆس بەنهێنی یان دوور لەچاوی زۆربە دەشێت ئەم لایەنە بگرێتەوە. ئەو ئارگومێنتانەی پزیشكی باوەڕی پێیەتی كە دەبێت بەو جۆرە بنێژرێن نەك بەوجۆرەی تر هێندەی پەیوەندی بەهەڵبژێرە پزیشكیەكەوەیە هێندە پەیوەندی بە پێوانە رەوشتی یان ئایینییەكانەوە نییە. زۆرجار دەسەڵاتی پزیشكیش كە هێزی خۆی لەناو تەندروستیدا هەیە وەك بەشێك لە دەسەڵاتی سیاسی سەیر دەكرێت و، ئەم لایەنەش لەكاتی ناشتنی مردووانی پەتای كۆرۆنا لە ئیتالیا رەنگدانەوەی خۆی هەبوو. نەك هەر ئەوە بگرە گوزارەی “”لێگەڕێ با بمرێت”” كە لە مێدیاكانا گۆكرا لەناو پزیشكانی ئیتالی كاردانەوەی هەبوو،””لێیگەڕێ بابمرێت”” خەریك بوو ببێتە پرینسیپ لەناو هەندێك لە دامەزراوە تەندروستییەكانی هەندێك لەو وڵاتانەی دەرەقەتی رووبەورووبوونەی پەتاكە نەدەهاتن(لەوانە ئیتالیا).\nبەپێیی ئەوە بێت لای سەرەوە باسكرا، كۆرۆناڤایرۆس تێگەیشتنی بۆ واتای ئۆتۆنۆمی(سەربەخۆیی) نەخۆشیش گۆڕی. راستە ئۆتۆنۆمی بەشێكە لەو ئاگاییە روناكبیرییەی نەخۆش پێویستە سەبارەت بە دۆزی نەخۆشییەكەی هەیبێت، بەڵام لە حاڵەتی وەك كۆرۆنا دا بڕیاری لەسەرووی ئەوەوە(نەخۆشەكەوە) بەسەر جەستە و تەندروستیدا دەدرێت. تەندروستی نەخۆش(لەو جۆرەی كۆرۆنا) تەندروستی هەموانە، چارەنووسی زۆرێكیش بە چارەنووسی تەندروستی ئەوەوە بەندە بۆیە بڕیاری پزیشكی لێرە بریارێكی تاك رەهەند دەبێت ئەمەش هەمووی دەچێتە خانەی ئاسایشی نەتەوەوە.جەستە لە حاڵەتی وادا موڵكی تاك نییە و بەشێكە لە جەستەی كۆمەڵگە كە ئاسایشی وڵات لێی بەرپرسیارە. جەستەیەكی كۆرۆنادار، ئایدزدار. جەستەیەك كە هەڵگری كۆرۆناڤایرۆسە جەستەیەكی ترسناكە و دوورخستەوەی لە جەستەكانی تر بەرپرسیارییەكی تەندروستییە. تەندروستیش هەروەك وتمان بێ لایەن نییە و بەشێكە لە سیاسەتی وڵات(شار) بۆیە بڕیاری تاك لایەنانەی پزیشك لەسەر چۆنیەتی مامەڵەكردن لەگەڵ جەستە پەیوەندی بەم خاڵەوە هەیە تا شتێكی تر. بەم جۆرە جەستەی سەردەمی كۆرۆناڤایرۆس جەستەیەكی گفتوگۆواوییە. جەستەیەكی بێ لایەن نییە. جەستەیەكی سیاسییە. مەرگیشی هەر سیاسییە. لێرەوە گفتوگۆی بەسیاسیكردنی مەرگ و جەستە دێتەگۆڕێ. لەو وڵاتانەی كە پەتاكە شەكەتیانیكرد، مردووان یان تووشبووان یەكسانكران بە جەستەكان، ئەمڕۆ چەند كەس لە فەرەنسا یان ئەلمانیا دووچاری پەتاكە بوون بووە باس لە جەستە. جەستە و شوێن بوونە باسی میدیاكان. جەستەی ئیتالی و جەستەی ئەمەریكی و … هتد. جەستە چەند لاوازبێت و چۆن پەتاكە پێیدەوێرێت، جەستەی تر چەند بەهێزە و كاری تێناكات. جەستە و بەرگری بوونەكەی بووە باس. چۆن جەستەمان بەهێزبكەین و باشی بەخێوبكەین ئەوەش بووە بابەت. ژەمەكانی خواردنی و بەهێزكردنی جەستە. بۆیە دەستكرا بە پروپاگەندەی رەگەزپەستی كە ئەوروپاییەكان بەرازخۆرن و چینییەكان پیسخۆرن و، ئێمەی رۆژهەڵاتی خواردنی تازە دەخۆین و ئەوان خواردنی بەستوو. بەبێ ئەوەی پسپۆران لە خواردنناسی و ژەمی خوارن بێنەسەرخەت و هەڵەكان راستكەنەوە جەستە كرایە كۆیلەی كولتوور.\nكۆرۆناڤایرۆس ئاقارێكی تری بە تێگەیشتنی رەوشتیانەی پزیشكی دا. دەبینن لەگەڵ ئەم پەتایە دكتۆر كۆمەڵایەتیتر بوو و پزیشكیش پتر لە جاران بەهاكان لەبەرچاودەگرێت. سەرەتا، و ئێستاش، بەشێك لە تووشبووان و دواجار قووربانیانی دەستی كۆرۆنا ئەوانەبوون لە كەرتی پزیشكی كاردەكەن. بەم جۆرە بەها بە جۆرێكی خەستتر لە جاران هاتە ناو كەرتی تەندروستییەوە. دەشێت لێرە بوترێت ترس لە پەتای كۆرۆنا هۆكار بوو بۆ زۆرتر رەوشتیبوونی كەرتی تەندروستی لە ئاستێكی گڵوباڵ؟ بێگومان سەرەتای قووربانیەكانی شاری یۆهانی چینی پۆلێك پزیشك و پەرستیار بوون. جیهان لە قۆناغی پاشكۆرۆنا ڤایرۆس(Post-Coronavirus) رەنگە وابكات كە بەشێك لە وڵاتان بیر زۆرتر، جیاوازتر، لە كارمەندانی كەرتی تەندروستی بكەنەوە تا قۆناغی پێش كۆرۆناڤایرۆس(Pre-coronavirus). كەمترین شتێكیش كە جیهان پاشكۆرۆناڤایرۆس Post-Coronavirus شیاوە بیكات بیركردنەوەیە لە باشتركردنی مووچە و پێداویستییەكانی بواری كاری تەندروستی و ئاوڕدانەوە لە ژیانی پرایڤت و پشوویان. ئەمەو وتنەوەی بەهای رەوشتی، رەوشتی پزیشكی و دادوەری رەوشتی پزیشكیش دەشێت لە ئاستێكی هاوچەرخ و باڵای ئەكادێمی تر ببن بە بەشە وانە لە كۆلێجەكانی پزیشكی، پەرستیاری، ڤێتێرنەری و بۆ ئەو مەبەستەش پێویستە فەلسەفەی رەوشت و فەلسەفەی پزیشكی كاریگەریی لەناو بەشەكانی زانستە پزیشكی و تەندروستییەكاندا دابنێن.\nخۆیەكسانكردنی كۆرۆناڤایرۆس بەمەرگ\nئیدیای پاكوخاوێنی ئیدیای كۆرۆناڤایرۆس نییە\nPrevious -ئەفسانە چییە؟ … ڕێباز محەمەد جەزا بەشی سێهەم\nNext چەند تیرۆژە شیعرێک – شیعری: نەوزاد بەندی


قائیمقامێ شنگالێ: وەزارەتا کۆچ و کۆچبەرێن عێراقێ بەرپرسیارە لسەر ڤەنەگەریانا شنگالیان\nقائیمقامێ شنگالێ ڕاگەهاند، ڤەگەریانا وەلاتیان بۆ وێ قەزایێ سستی برێڤەدچیت و وەزارەتا کۆچ و کۆچبەران و حکومەتا عێراقێ ژی لسەر وی بابەتی بەرپرسیارن.\nفەهەد حامد قائیمقامێ قەزا شنگالێ بۆ میدیایێن عێراقێ بەحسا وێیەکێ کر، وەزارەتا کۆچ و کۆچبەرێن عێراقێ گرنگیێ ب ڤەگەریانا وەلاتیان نادەت و پێتڤییە هەمی سازیێن خزمەتگۆزاری ل شنگالێ جارەکا دی بهێنە ڤەکرن.\nزەلالژیکر، د حەفتیەکێ دا بتنێ پێنج بۆ ١٠ خێزانان ڤەگەریانە و حالەتێن ب وی ئاوای ژی هەبووینە ل چەند حەفتیاندا چ خێزان بۆ ناڤ باژێری ڤەنەگەریانە.\nقائیمقامێ شنگالێ ڕاگەهاند ژی، کومەلگەها عەدنانیە نێزیکی ١٥ هزار ئاکنجییان هەبوویە لێ نها چ خێزان تێدا نینن، دبێژیت ژی، سەدەمەێن نەزڤرینا وەلاتیان بۆ قەزا شنگالێ گرنگی پینەدانە ب دوسەیا کۆچبەران ژ ئالیێ حکومەتا عێراقێ و وەزارەتا کۆچ و کۆچبەرانە.\nفەهەد حامد ئاماژە ب وێیەکێ ژی کر، هندەک سازی وەکی رەگەزنامە و کارتا ئاکنجیبوونێ دروستکرنە لێ ئەڤە بتنێ بەس نینە بەلکو پێتڤییە لسەر حکومەتا عێراقێ لەزێ بکەت لسەر ڤەکرنا هەمی سازیێن خزمەتگۆزاریێ لپێناڤ ڤەگەریانا ژیانێ بۆ باژێری و خەلکێ وی باژێری.\nسالا دەربازبووی، حکومەتا عێراق و هەرێما کوردستانێ ب ئامادەبوونا نوینەرێ نەتەوەیێن یەکگرتی ل بەغدا لهەڤهاتن لسەر ئاسایکرنا ڕەوشا شنگالێ و ڕادەستکرنا ئەولەکاریا وی باژێری ب هێزێن پۆلیس و دەرکەفتنا هێزێن سەربازی ب دوریا پێنج کێلۆمەتران ژ باژێری، لێ هەیا نها لهەڤهاتن ل ب تەمامی نەهاتیە جێبەجێکرن.


ئێران ڕاێگای پشکنینی ده‌زگا ناوکییه‌کانی ده‌دات\nئێران قایل بووه پشکێنه‌رانی نه‌ته‌وه یه‌کگرتووه‌کان ده‌ستیان به داموده‌زگا له‌شکرییه‌کانی ڕابگات وه‌ک به‌شێک له ڕێککه‌وتنی داهاتوو سه‌باره‌ت به پرۆگرامی ناوکی مشتومڕ له‌سه‌ر.\nعه‌باس ئاراغچی جێگری وه‌زیری ده‌ره‌وه‌ی ئێران ئه‌م تێبینیانه‌ی دابوو که له ڕێی ته‌له‌فیزیۆنی فه‌رمییه‌وه بڵاوکرایه‌وه، دوابه‌دوای ئه‌وه‌ی محه‌مه‌د جه‌ڤاد زه‌ریف وه‌زیری ده‌ره‌وه‌ی ئێران له دانیشتنێکی داخراوی په‌رله‌ماندا ئاماده‌بوو.\nته‌له‌فزیۆنی فه‌رمی له زاری ئاراغچی ڕاده‌گه‌ێنێت که ئێران قایلبووه دا‌موده‌زگا له‌شکرییه‌کانی بپشکنرێت.\nهه‌رچه‌نده ئایه‌تۆڵڵا عه‌لی خامه‌نیی ڕێبه‌ری باڵای ئێران له ڕۆژی چوارشه‌ممه به‌ڵێنیدا که به‌گوێره‌ی هیچ ڕێککه‌وتنێك ڕێگه‌نا‌درێت به پشکنه‌رانی نێوده‌وڵه‌تی بچنه نێو داموده‌زگا له‌شکرییه‌کانه‌وه و یاخود ده‌ستیان به‌زانایانی ناوکی ئێرانی بگات. هه‌روه‌ها ڕێبه‌رانی له‌شکری وڵاته‌که‌ش ئه‌وه‌یان ڕه‌تکردبووه.\nجێی به‌بیرهێنانه‌وه‌یه ئێران و شه‌ش زلهێزه‌کانی جیهانی که بریتین له ئه‌مه‌ریکا، به‌ریتانیا، ڕوسیا، فه‌ره‌نسا، چین و هه‌روه‌ها ئه‌ڵمانیاش ئۆمێده‌وارن به‌ر له‌دووا واده‌ی گفتوگۆ‌کانیان له 30 مانگی شه‌شدا بگه‌نه ڕێککه‌وتنێکی کۆتایی سه‌باره‌ت به پرۆگرامی ناوکی ئێران.


📅 15-06-2015 Tarih ve olay\n📅 Da eklendi Jun 15 2015 9:39AM\n👁 Bu başlık 14,041 defa görüntülendi\n- شەڕڤانانی یەکینەکانی پاراستنی گەل (یەپەگە) چوونە [ Daha... 👁] ✖ ✖ 4 1 ✔ 99% ✍ H.B. 15-6-2015 9:39:16\n🎵 ئیبراهیم ئەمین باڵدار Yapıt\n📅 Da eklendi Feb 13 2017 10:04PM\n👁 Bu başlık 8,133 defa görüntülendi\nئاکۆ غەریب [ Daha... 👁] ✖ ✖ 0 4 ✔ 62% ✍ H.B. 13-2-2017 22:04:20\n📷 ئیبراهیم ئەمین باڵدار و خاتوو ئافتاوی هاوژینی Resim ve tanım\n📅 Da eklendi Feb 6 2017 8:41AM\n👁 Bu başlık 8,792 defa görüntülendi\nئیبراهم ئەمین باڵدار خاوەنی پەرتووکی (ئەلف و بێ) ک [ Daha... 👁] ✖ ✖ 0 1 ✔ 80% ✍ M.B. 6-2-2017 8:41:56\n📕 ئەلف و بێ ی کوردی مامۆستا (ئەمین باڵدار) چاپی 1957 Kütüphane\n📅 Da eklendi Jul 3 2012 9:52PM\n👁 Bu başlık 46,171 defa görüntülendi\nئەلف و بێ ی کوردی مامۆستا (ئەمین باڵدار) چاپی 1957 [ Daha... 👁] ✖ ✖ 0 0 ✔ 99% ✍ H.B. 3-7-2012 21:52:13\n📕 ئەلف و بێی نوێ Kütüphane\n👁 Bu başlık 28,852 defa görüntülendi\nئیبراهیم ئەمین باڵدار [ Daha... 👁] ✖ ✖ 1 0 ✔ 76% ✍ H.B. 22-12-2010 14:41:29\n📖 ژیان و بەرهەمی پەروەردەکار و نووسەر و زمانزان ئیبراهیم ئەمین باڵدار Kısa tanım\n📅 Da eklendi Jan 25 2016 8:52AM\n👁 Bu başlık 8,087 defa görüntülendi\n... [ Daha... 👁] ✖ ✖ ✖ 1 1 ✔ 64% ✍ H.B. 25-1-2016 8:52:41\n📕 سەیران Kütüphane\n📅 Da eklendi Nov 6 2011 2:24PM\n👁 Bu başlık 8,791 defa görüntülendi\nئیبراهیم ئەمین باڵدار وێنەکێش: شێروان موحسین دەز [ Daha... 👁] ✖ 📕 ✖ 0 0 ✔ 86% ✍ H.B. 6-11-2011 14:24:41\n👁 Bu başlık 12,241 defa görüntülendi


پیاوێک لە92 ساڵیدا دەبێتە باوک\nمەحمود ئادەمی تەمەن 92 ساڵ\nژنی پیاوێکی فەڵەستینی تەمەن 92 ساڵ لەرووداوێکی کەم وێنەدا بەم دواییە کچێکی بوو، بەو پێیەی مێردەکەی پیاوێکی بەتەمەنە و بەدەگمەن پیاوان لەو تەمەنەدا سەرکەوتوودەبن لەدروستکردنی منداڵدا.\nمەحمود ئادەم کە پیاوێکی فەڵەستینی تەمەن 92 ساڵی دانیشتوای شاری خەلیلی کەرتی رۆژئاوای ئەو وڵاتەیە، کچە تازە لەدایکبووەکەی ناوناوی "تەمارا" و رایدەگەیەنێت کە زۆر دڵخۆشە "بەو دیارییەی لەلایەن خوداوە پێی بەخشراوە."\n"ئێستا هەشت کچ و پێنج کوڕم هەیە. ئەوە شتێکی چاوەڕواننەکرابوو لەم تەمەنەدا منداڵێکی دیکەمان ببێت، بەڵام ئەوە ویستی خودا بوو." باوکی منداڵەکە وادەڵێت.\nدایکی منداڵەکەش کە تەمەنی 42 ساڵە و نابیست و لاڵە و چەند ساڵێک پێش ئێستا شوی بەو پیاوە کردوە دوای ئەوەی ژنەکەی دیکەی گیانی لەدەستداوە، بەهەمان شێوە چاوەڕێی نەکردوە منداڵی ببێت لەمێردە بەتەمەنەکەی.\nپزیشکە پسپۆڕەکان لەو بارەیەوە رایدەگەینن گەر پیاو هەندێک نەخۆشی درێژخایەنی وەک شەکرەو شەکرەی خوێن و گیرانی خوێنبەرەکان و ئەوانی دیکەی نەبێت و تەندروستی باش بێت، دەتوانێت لەهەموو تەمنێکدا منداڵ دروست بکات.\nمەحمود ئادەم ئەوە پشتڕاست دەکاتەوەو ئاماژە بەوە دەکات کە ئەو خواردنی سروشتی دەخوات و رۆژانەش کۆمەڵێک چالاکیی جیاواز ئەنجام دەدات.\nهومایۆن شەجەریان لەسەر بڵاوکردنەوەی دەنگۆی مردنی باوکی هاتە دەنگ


هكوومه‌تا كوردستانێ ژ تركیێ دخوازه ئێریشا ته‌كئالی نه‌كه - دارکا مازی\nهكوومه‌تا كوردستانێ ژ تركیێ دخوازه ئێریشا ته‌كئالی نه‌كه\nهكوومه‌تا كوردستانێ لدۆر باكوورێ سووریێ په‌یام وه‌شاند\nهكوومه‌تا هه‌رێما باشوورێ كوردستانێ، هه‌لوه‌ستا خوه ئا فه‌رمی ل دۆر پێشهاتێن باكوورێ رۆژهلاتا سووریێ راگهاند و دلگرانی ئا خوه ئا هه‌ری زێده ژ بریارا ڤه‌كشاندنا له‌شكرێن ئه‌مه‌ریكی ژ وێ ناڤچه‌یێ دیار كر، ئه‌ڤ ژی ته‌كستا وێ په‌یامێ یه:\nپه‌یاما هكوومه‌تا هه‌رێما كوردستانێ\nهكوومه‌تا هه‌رێما كوردستانێ دلگرانی ئا خوه ئا هه‌ری زێده ل به‌رانبه‌ر بریارا ڤه‌كشاندنا هێزێن ویلایه‌تێن یه‌كبوویی ئێن ئه‌مه‌ریكایێ ژ هه‌رێما ئارام ئا باكوورێ رۆژهلاتا سووریێ نیشان د ده، هه‌موه‌خت وان راپۆرێن به‌هسا ئه‌گه‌رێن ئێریشا ته‌كئالی ئا تركیێ ل وێ ناڤچه‌یێ دكن.\nهكوومه‌تا هه‌رێما كوردستانێ ژ تركیێ دخوازه وه‌كه ئه‌ندامه‌كه هه‌ڤپه‌یمانێتیا ناڤنه‌ته‌وه‌ئی ل شه‌رێ دژی ته‌رۆرێ، چ هه‌نگاڤان نه‌هاڤێژه كو كاریگه‌ریه‌كه نه‌رێنی بكه سه‌ر ده‌ركه‌تنا چه‌كدارێن ته‌رۆریستێن ده‌سته‌سه‌ر كری.\nده‌رئه‌نجاما هه‌ر ئالۆزی و پێشهاته‌كه له‌شكری، وێ كاریگه‌ریا خوه ل ده‌رڤه‌ی سینۆرێن سووریێ ژی هه‌به، نه‌دووره ره‌وشه‌ك ده‌ركه‌ڤه هۆلێ كو ببه سه‌ده‌ما ڤه‌گه‌رینا دائیشێ و ئاواره‌بوونا هه‌ژماره‌كه زۆر ئا گه‌ل. له‌وما گه‌له‌ك پێویسته هه‌ر ئالی ب هێزێن كوردی ڤه، ب رێیا دیالۆگێ ره‌وشێ ئارام بكن.\nهكوومه‌تا هه‌رێما كوردستانێ ته‌كه‌زیێ دكه كو پێویسته پرسگرێكان چارسه‌ره‌یه‌كه گشتی ژبۆ وه‌ره دیتن، ب ئاوایه‌كی كو مافێن هه‌موو هه‌مولاتیێن سووریێ ب گه‌لێ كورد ڤه تێده پاراستی بن.\nهه‌رێما كوردستانێ ل شه‌رێ دژی ته‌رۆرێ و دائیشێ ده، قوربانی ئێن مه‌زن دانه و نها ژی مێهڤانداری ئا 1.1 ملیۆن ئاواره و په‌نابه‌ران دكه كو پرانی ئا وان د ده‌ستپیكا قه‌یرانێ ده، په‌نا ژ بۆ هه‌رێما كوردستانێ ئینانه. ئه‌ركێ جڤاكا ناڤنه‌ته‌وه‌ئی رێ نه‌ده پێله‌كه دن ئا ئاواره بوونێ چێببه.\nهكوومه‌تا هه‌رێما كوردستانێ د وه‌خته‌كێ ده ژ نێزیك چاڤدێری ئا ره‌وشێ د دۆمینه، هه‌ر وها ب رێیا چه‌ندین كه‌نالان كار ل سه‌ر پرسێ دكه.\nهكوومه‌تا هه‌رێما كوردستانێ


تەلەسكۆپی هابڵ توانیویەتی وێنەی تێکەڵبوونی دوو گەلەئەستێرە تۆماربکات، کە هۆکارەکەی هێزی ڕاکێشانی نێوان دوو گەلەئەستێرەکەیە.\nدوو گەلەئەستێرەکە ناویان NGC 5954 و NGC 5953ــیە و 100 ملیۆن ساڵی ڕووناكی لە زەوییەوە دوورن.\nزانایان باس لەوەدەکەن، تێکەڵبوونی دوو گەلەئەستێرەکە ئەگەری هەیە ببێتە هۆی لەناوچوونی یەکێکیان، یان دروستبوونی گەلەئەستێرەیەکی گەورەتر.\nئەو زانایانەی لەسەر تەلەسكۆپی هابڵ کاردەکەن، دەڵێن، ئەو وێنەیەی تەلەسكۆپەكە تۆماریکردووە وێنەیەکی ڕوون و تەواوی تێکەڵبوونی دوو گەلەئەستێرەیە، ئەوەی لە وێنەکەدا دەرکەوتووە دیاردەی تێکەڵبوونی دوو گەلەئەستێرەیە، کە بە ملیۆنان ساڵ جارێک ڕوودەدات.\nهۆکاری لە کارکەوتنی بەشێک لە سایتە گەورە جیهانییەکان چی بوو؟\nخوێنەران و بەکارهێنەرانی سایتە جیهانییە بەناوبانگەکان گلەیی ئەوەیان کردووە، کە ئەمڕۆ سێشەممە بەشێک لە وێبسایتەکان کاریان نەکردووە. بەکارهێنەران…\nلەیدی گاگا: نیو ملیۆن دۆلار دەدەم بەو كەسەی ئەم كارەم بۆبكات\nگۆرانیبێژی ئەمریكی لەیدی گاگا ڕایگەیاند، “500 هەزار دۆلار دەدات بە هەر كەسێك دوو سەگەكەی بۆ بگەڕێنێتەوە.” دوێنێ چوارشەممە…\nمژدەیەك بۆ منداڵان و باوانیان.. یارییە ڤیدیۆییەكان بەو جۆرەنین كە لێی دەڕوانن\nگرژی باوان لەگەڵ منداڵاندا بەهۆی بەسەربردنی كاتێكی زۆریان لەسەر یارییە ڤیدیۆیی و ئەلیكترۆنییەكان لە زۆر ماڵدا هەیە، بەڵام…


- 5/25/2019 3:37:00 PM 3086 جار خوێندراوەتەوە\nپاش ئەوەی سەرۆک وەزیرانی بریتانیا وادەی دەستلەکارکێشانەوەی خۆی دیاریکرد، لە ئێستادا ململانێیەکی زۆر لە نێوان کاراکتەرە دیارەکانی پارتی پارێزگاراندا هەیە بۆ پڕکردنەوەی پۆستەکە، تا ئێستا پێنج كەس خۆیان کاندیدكردوە.\nبەپێی هەواڵێکی ئاژانسی رۆیتەرز، ململانێیەکی زۆر لە نێوان کاراکتەرە دیارەکانی پارتی پارێزگارانی بریتانیادا هەیە بۆ پۆستی سەرۆك وەزیرانی ئەو وڵاتە، تا ئێستاش پێنج كەس خۆیان کاندیدكردوە و دوایین کاندیدیان مات هانکۆکی، وەزیری تەندروستی بریتانیایە.\nلەناو ئەو كەسانەی كە خۆیان بۆ شوێنەكە تێرێزا مەی كاندیدكردوە، هەریەكە لە وەزیری تەنروستی و وەزیری پێشوی کابینەکەی مەی تێدایە كە دەستی لەكاركێشابوەوە، هاوكات هەریەکێک لەو کاندیدانە گرەو لەسەر رزگارکردنی بریتانیا لە قەیرانی برێگزیت و دەرکردنی لە یەکێتی ئەوروپا دەکەن.\nپێشتریش هەریەک لە بۆریس جۆنسن، وەزیری پێشوی دەرەوەی بریتانیا و جێرمی هەنت، وەزیری دەرەوەی ئێستا، رۆری ستیوارت سکرتێری پەرەپێدانی نێودەوڵەتی و ئێسار مکڤێی، وەزیری پێشوی کار و خانەنشینی خۆیان بۆ جێگرەوەی تێرێزا مەی کاندید بون.\nئەوە جگەلەوەی هەندێک کاراکتەری دیکەی وەک لیام فۆکسی، وەزیری دارایی و ستیڤ باکەر، وەزیری کاروباری برێگزیت ناویان دەهێنرا، بەڵام ئەمڕۆ لە وەڵامی رۆژنامەنوساندا رایانگەیاند، ئەوان خۆیان بەربژێر ناکەن.\nدوێنێ هەینی تێرێزا مەی، سەرۆك وەزیرانی بریتانیا رایگەیاند، حەوتی مانگی داهاتو دەستلەپۆستەكەی دەكێشێتەوە، ئەوەش بەھۆی شكستهێنانی لە پڕۆسەی دەرچونی بریتانیا لە یەكێتی ئەوروپا.\nپڕۆژەکەی تێرێزا مەی کە لەگەڵ ئەوروپییەکان رێکەوتنی لەسەر کرابو سێ جار لەلایەن پەرلەمانی وڵاتەکەیەوە رەتکرایەوە، دواتر کاتێک لە 29ی ئاداری 2019 ماوەی پرۆسەکە کۆتایهات، یەکێتی ئەوروپا ماوەکەی بۆ 31 ی ئۆکتۆبەری داهاتو درێژکردەوە.\nدوایین هەوڵی تێرێزا مەی بۆ تێپەڕاندنی قەیرانەکان پێشنیاری دوبارەکردنەوەی ریفراندۆم بو لەبەرامبەر پشتگیریکردنی پلانە نوێیەکەی، بەڵام ئەو پێشنیارەش هەرزو لەلایەن بەشێک لە ئەندامانی پارتەکەی و ئەندامانی پەرلەمانی ئۆپۆزسیۆنەوە رەتکرایەوە، ئەوەش لێکترازانی زیاتری لە نێوان پارتی پارێزگاران لێکەوتەوە و بەهۆیەوە تێرێزا مەی ناچار بە دەستلەکارکێشانەوە بو.\nهەریەکێک لەو کاندیدانە هەوڵی چونە ناو خانوی ژمارە 10 دەدەن و دەیانەوێت ببنە جێگرەوەی تێرێزا مەی و بەڵێنی تێپەڕاندنی قەیرانەکەیانداوە، هەرچەندە یەکێتی ئەوروپا رایگەیاندوە، جارێکی دیکە قسە لەسەر ئەو پلانە ناکەنەوە کە لەگەڵ تێرێزا مەی لەسەری رێکەوتون.


د. کاوە مەحموود/ خەونەکانمان بە تۆ کۆنترۆڵ ناکرێت سەماحەتی سەید!\nگەلان و کەسانی تێکۆشەر بۆ وەدیهێنانی ئامانج و داواکاریی ڕەوا، کە ژیانی خۆیانیان بۆ تەرخان کردووە، هەردەم خاوەن بەها و پەیامی تێکۆشەرانە بوون، و لە کاروانی خەبات بۆ جێبەجێکردنی ئەو ئامانج و بەهایانە ڕێگای بەردەوامبوونی بێوچان و بێ سڵکردنەوەیان هەڵبژاردووە. لە مێژووی گەلانی تێکۆشەر لە پێناوی سەربەخۆیدا ئەوە ڕەچاو دەکرێ کە پەیامی ئازادی و سەربەخۆیی نیشتمان و سووربوون بە سەر تێکۆشان لە پێناویدا، سەرەڕای ئاستەنگ و کۆسپەکان، لە نەوەیەکەوە بۆ نەوەیەکی دیکە گواستراوەتەوە. لەم کاروانەدا هەردەم ئەو ئامانج و هیوایە لە سەر ئاستی گەلان و لە سەر ئاستی تاکی تێکۆشەر، بە خەونێکی ڕەوا دەستنیشان کراوە. خەونێک دوور لە پێناسەکردنی خەو بە مانا بایۆلۆجییەکەی. خەونێک نەوە لە دوای نەوە بە قۆناغی حیاواز و لە میانەی تێکۆشان لە پێناویدا بە بەرزی و نشێویدا ڕۆیشتووە، بەڵام ئەگەر لە ڕوانگەی ئەنجام و ئاکامی گشتی لێی بڕوانین، ئەوا لە هەر قۆناغێکدا دەستکەوتێکی هەبووە، و کەڵەکەبوونی ئەو دەستکەوتانە گۆڕانکاری چەندایەتی لە قۆناغە جۆراجۆرەکانی پەرەسەندنی تێکۆشان، بە گۆڕانکاری چلۆنایەتی، دەگەیەنێت.\nخەونی تێکۆشەرانە کە بریتییە لە دەستنیشانکردنی بەرنامە و کار و قوربانیدان لە پێناویدا، تەنیا لە مێژووی گەلی کوردستان و تێکۆشەرەکانی ئەم گەلە نەبووە.\nسپارتاکۆس خەونی بە ڕزگاری کۆیلەکانی دەبینی. لینین خەونی بەوە دەبینی کە کارەبا بۆ سەرتاپای رووسیا بگەیەنێت. گیڤارا خەونی هەبوو، و لە پێناویدا قوربانی دا.\nلە ساڵی 1963 لە واشنتۆن و لەبەردەم نزیکەی 250 هەزار کەسدا و لە کاتی باسکردنی دۆسیەی یەکسانی نێوان ڕەش پێست و سپی پێست، مارتن لۆسەر کینگ لە وتارێکدا دەڵێت؛ من خەونێکم هەیە کە هەموو خەڵک بە یەکسانی دروست کراون. با زەنگی ئازادی لێبدرێ... لە کۆتاییدا ئێمە ئازادین. ئەم خەونەی مارتن لۆسەر کینگ لەو سەردەمەدا کە لە خۆپیشاندانێکدا باسی کرد خەونێکی تێکۆشەرانە بوو، و دوای چەندین ساڵ و لە ئاکامی تێکۆشان و قوربانیدان سیستەمی جیاکاری ڕەگەزی لە ئەمریکا کۆتایی هات، و تا ئەو ڕادەیەی سەرۆک ئۆبامای ڕەش پێست بوو بە سەرۆکی ئەمریکا.\nلە باشوری ئەفریقیا نیلسۆن ماندێلا خەونی بە کۆتایپێهێنانی حوکمی ئەپارتاید دەبینی، و لە پێناوی ئەو خەونەیدا ژیانی لە بەندیخانەدا بە سەربرد و لە ئاکامی خۆڕاگری و تێکۆشانی ئەو، و گەلی باشووری ئەفریقیا، حکوومەتی ئەپارتاید کۆتایی هات.\nخەونی تێکۆشەران کە سووربوون لە سەر جێبەجێکرنیدا هەبێت، و تەنانەت ئەگەر کەسێک واز لە خەونەکەی بهێنێت، ئەوا تەواو نابێت، و کەسان و نەوەی دواتر لە پێناوی جێبەجێکردنیدا بەردەوام دەبن.\nهەردەم ئەوانەی مەیدانی گڕی تێکۆشان بە جێدەهێڵن، و نەیارانی رزگاری و ئازادی و سەربەستی گەلان بە تاقم و جۆری جیاواز لەم لۆجیکە شۆڕشگێڕانەیە نایانەوێت حاڵی بن، و یان بیانووی ئەوە دەهێننەوە کە ناکرێ و وەزع لە بار نییە، یان بەرژەوەندییەکانیان لەوەدایە کە دان بە مافێک بۆ بەرانبەر نەنێن کە بۆ خۆیانی بە ڕەوا دەیبینن.\nنەیارانی ئازادی و سەربەخۆیی گەلەکەمان شێوازی جۆراجۆر بۆ بەربەرەکانی تێکۆشانی ڕەوای گەلەکەمان بەکاردەهێنن. ئەوانەی کە توانای بەکارهێنانی هێزیان هەیە، تا بۆیان بکرێت هێز بەکاردەهێنن، و هەندێکی دیکەش شەڕی دەروونی لەگەڵ گەلەکەماندا دەکەن.\nبەشێک لەو شەڕە دەروونییە لەو ئاخافتنانەیە کە باس لەوە دەکات "مەرج نییە خەونی کوڕەکان هەمان خەونی باوکان بێت". ئەم ڕستەیە عەمار ئەلحەکیم لە دانیشتنێکی پرۆتۆکۆڵی بۆ سوێندخواردنی سەرۆکی هەرێم، بەکاری هێنا. هەڵبەتە مەبەست لە وتەکەی عەمار ئەلحەکیم دیارە وا بزانم ئەوانەی لە دانیشتنەکەدا ئامادە بوون بەتایبەتی لایەنی کوردستانی لە مەبەستەکەی تێدەگەن، و مەسەلەیەکی کوردی هەیە کە دەڵێت؛ "لە فیکەی خۆمان تێدەگەین... و فیکەکان دیارە".\nبەڵام ئەوەی لە سەرجەم لایەنە کوردستانییەکانی خۆمان بەدی دەکرێت کە کەس وەڵامی ئەم بۆچوونەی نەدایەوە، کە سەماحەتی سەید دەیەوێت خەونەکانی گەلێک بەو ئاخافتنەی بچووک بکاتەوە، بێ ئەوەی خۆی ماندوو بکات کە بە سەرپێییش بێت، تەماشای تێکۆشانی گەلێک بکات کە بە درێژایی سەدەیەک لە قوربانیدان ئەنجامی داوە، و نەوە بە دوای نەوە ئاڵای تێکۆشانیان نەک لە هۆڵەکان بەڵکو لە سەنگەری موقاوەمەت ئاڵۆگۆڕیان کردووە.\nهەڵبەتە خەونی ئازادی و سەربەستی و سەربەخۆیی خەونێک نییە تەنیا لە ڕوانگەی هەڵوێست و دانوستان و گفتوگۆی حکوومەتی کوردستان و ئاخافتنی بەشێک لە سیاسەتمەدارانی کوردستانەوە تەماشا بکرێت. خەونی ئازادی و سەربەخۆیی خەونی گەلێکە کە دوور لە ئیرادە و خواستی خۆی وڵاتەکەی خراوەتە دەوڵەتێکی دەستکردی فاشیلەوە، کە هەر لە کاتی دروستکردنییەوە خەڵکی کوردستانی بە هاووڵاتی نەزانیوە، و شەڕی جینۆساید و ئەنفال و کیمیاباران و تەعریب و ڕاگواستن و سیاسەتی زەوی سوتێنراوی لەگەڵدا کردووە، و تەنانەت بوونی ئێستای نوێنەرانی کوردستان لە ئەنجوومەنی نوێنەرانی عێراق و لە حکوومەتدا شاڵاوی دژایەتیکردنی گەلی کوردستانی کۆتایی پێنەهێناوە، و پێشی ناهێنێ.\nسەماحەتی سەید ئەوەی لە بیر چووە کە خەڵکی کوردستان گەلێکی جیاوازە لە بواری شوناس، و بەزۆرەملێ خاکەکەی بە عیراقەوە لکێنراوە، و هەستی عێراقیبوون تەنیا لای ئەو سیاسەتمەدارە کوردانە هەیە کە بۆ مجامەلە یان لە پێناوی بەرژەوەندی لە ئاخافتنەکانیاندا باس لە عێراقیبوون دەکەن، ئەگینا ئەم هەستە لای بەشێکی زۆری ئەندامانی کوردستانیانی ئەنجوومەنی نوێنەرانی عێراقدا نییە، هەر وەکو چۆن هاورێییەکی ئازیزم کە ئەندامی ئەو ئەنجوومەنەیە بە هاوکارانی ڕاگەیاندبوو کە هەست بە عێراقی بوون ناکات، و گوناحی ئەو چییە و چی داوە لەوەی کە کاتێک باسی قانوونی هاتووچۆ دەکەن، گفتوگۆکان لە پێناسەکردنی ئۆتۆمبێل ماوەیەکی زۆر بخایەنێت ئایا دەستەواژەی (عجلە، یان سیارە) بە زمانی عەرەبی بەکاربهێنرێت.\nبۆیە سەماحەتی سەید خۆت ماندوو مەکە، چونکە خەونی گەلی کوردستان بە جەنابت کۆنترۆڵ ناکرێت.\nد.چواس حسن/ ئەو کاتەی خەڵک کەس بەسەرکردەی خۆی نازانێت\nد. کاوە محمود/ مێژوو جارێکی دیکە گەلەکەمان لە رۆژئاوادا تاقیدەکاتەوە\nئه‌حمه‌د ره‌جه‌ب/ شه‌یتانێكی ئیسلامی فاشیست و بازرگانێكی شێتۆكه\nئەحمەدحامید/ تاکەى لە هەڵوێستى تەفرەدەرانەى ئیمپریالیەتى ئەمریکا تێ ناگەن؟!\nگۆران هەڵەبجەیی/ لە کۆتا ئامانجی ئەردۆغان تێبگەن\nمامۆستا رەوەند/ ئینسحاب دەكات و ئاگادارمان ناكەن ... !\nئه‌حمه‌د ره‌جه‌ب/ هێرشی توركیا وچڵكاوخۆرو دوژمنان\nكاوە محمود/ ئەزمونی بنیاتنانی سۆشیالیستی بە تایبەتمەندی چینی\nمحەمەد حەمەساڵح/ شوناس و ناسیۆنالیزمی کورد لە سەرەتاکانی سەدەی بیست و یەکدا\nئیدریس سدیق/ پەرلەمان ، بووكەڵەكەی بەر دەستی میت\nرەزا شـوان/ ناپاکییەکانی ئەمریکا دەرهەق بە گەلی کوردمان\nئەحمەد كامەران/ كورد لە دوو ئۆكتۆبەری تراژیدیادا\nعەلی مەحمود محەمەد/ باش بوو كەس بە قسەی عارفی نەكرد\nزرار قادر خەیلانی/ وەکو تاکی کورد دەبێ بە جیدی بەخۆماندا بچینەوە!\nزیرەك كەمال/ کرێکارە تورکەکان بۆ وایان کرد\nجەمال چەلكی/ چاوان كەلهێن دكتاتورێن عیراق و سوریا هاتنە هەرفاندن:\nڕزگار عومەر/ کێ پاڵپشتی تەرم دەکات ؟\nئەحمەد حامید/ تاکەى لە هەڵوێستى تەفرەدەرانەى ئیمپریالیەتى ئەمریکا تێ ناگەن؟!\nکاوە محمود/ کاتێک ئاسایشی نەتەوەیمان لە مەترسیدا بێت جگە لە موقاوەمت رێگای دیکە نییە\nمحمد فاتیح/ تاوانى ئێمه‌ى كورد چیه ؟ بۆچى ده‌مانكوژن ؟\nپارێزەر: لوقمان مصطفی/ تورکیا پێشێلکردنی یاسا نێودەوڵەتیەکانی کردووە بەنەریت\nعەبدولكەریم شوانی/ راپۆرتەكەی (عصمت ئینونو) دەربارەی كورد


مەرقۆس 9 | KSS الكتاب المقدس | YouVersion\nکتێبی پیرۆز، کوردی سۆرانی ستاندەر™ مافی چاپکردن پاێزراوە © ١٩٩٨، ٢٠١١، ٢٠١٦، ٢٠٢٠ Biblica, Inc. بە مۆڵەتی لایەنی بڵاوکار بەکارهاتووە. هەموومافەەەکانی پارێزراوە. Holy Bible, Kurdi Sorani Standard™ Copyright © 1998, 2011, 2016, 2020 by Biblica, Inc.  Used with permission. All rights reserved worldwide.\nشێوە گۆڕانی عیسا\n1ئینجا پێی فەرموون: «ڕاستیتان پێ دەڵێم: هەندێک لەوانەی لێرە ڕاوەستاون، مردن ناچێژن هەتا شانشینی خودا نەبینن بە هێزەوە دێت.»\n2دوای شەش ڕۆژ، عیسا بە تەنها پەترۆس و یاقوب و یۆحەنای لەگەڵ خۆی برد و بۆ سەر چیایەکی بەرز ڕێبەریی کردن. پاشان لەپێشیان شێوەی گۆڕا. 3جلەکانی بووە سپییەکی بریسکەدار، سپیتر لەوەی کە هەرکەسێک لە جیهاندا بتوانێت بیکات. 4ئینجا ئەلیاس و موسایان بۆ دەرکەوت، لەگەڵ عیسادا کەوتنە گفتوگۆ.\n5پەترۆسیش بە عیسای گوت: «ڕابی، پێمان باشە لێرە بین، با سێ کەپر دروستبکەین، یەکێک بۆ تۆ و یەکێک بۆ موسا و یەکێکیش بۆ ئەلیاس.» 6نەیدەزانی چی دەڵێت، چونکە تۆقیبوون.\n7هەورێکیش هات و باڵی بەسەریاندا کێشا، دەنگێک لە هەورەکەوە هات: «ئەمە کوڕی خۆشەویستمە، گوێی لێ بگرن!»\n8کاتێک لەناکاو سەیری دەوروپشتیان کرد، لە عیسا زیاتر کەسیان لەگەڵ خۆیان نەبینی.\n9کاتێک لە چیاکە دەهاتنە خوارەوە، عیسا فەرمانی پێدان ئەوەی بینییان بە کەسی نەڵێن، هەتا کوڕی مرۆڤ لەناو مردووان هەڵدەستێتەوە. 10ئەوانیش بابەتەکەیان لەنێو خۆیاندا هێشتەوە و لەبارەی هەستانەوەی نێو مردووانەوە دەستیان بە گفتوگۆ کرد.\n11جا پرسیاریان لێکرد: «بۆچی مامۆستایانی تەورات دەڵێن: ”دەبێت یەکەم جار ئەلیاس بێت“؟»\n12عیسا وەڵامی دانەوە: «ڕاستە، ئەلیاس دێت و هەموو شتێک ڕێک دەخاتەوە. کەواتە بۆچی دەربارەی کوڕی مرۆڤ نووسراوە کە دەبێت زۆر ئازار بچێژێت و سووکایەتیی پێ بکرێت؟ 13بەڵام پێتان دەڵێم، ئەلیاس هات و چییان ویست پێیان کرد، هەروەک ئەوەی لەبارەی ئەوەوە نووسراوە.»\nدەرکردنی ڕۆحی پیس لە کوڕێکدا\n14کاتێک هاتنەوە لای قوتابییەکانی دیکە، خەڵکێکی زۆریان لە دەوروپشتیان بینی و مامۆستایانی تەوراتیش دەمەقاڵێیان لەگەڵ دەکردن. 15کە هەموو خەڵکەکە عیسایان بینی یەکسەر سەرسام بوون، ڕایانکرد بەرەوپیری و سڵاویان لێکرد.\n16عیسا لێی پرسین: «لەسەر چی دەمەقاڵێیان لەگەڵ دەکەن؟»\n17یەکێک لە خەڵکەکە وەڵامی دایەوە: «مامۆستا، کوڕەکەم هێناوەتە لات، ڕۆحێکی لاڵی هەیە. 18لەکوێ بیگرێت، بە زەویدا دەدات، دەمی کەف دەکات و ددانەکانی جیڕدەکاتەوە و ڕەق دەبێت. داوام لە قوتابییەکانت کرد دەریبکەن، بەڵام نەیانتوانی.»\n19عیسا وەڵامی دانەوە: «ئەی نەوەی بێباوەڕ، هەتا کەی لەگەڵتان بم؟ هەتا کەی بەرگەتان بگرم؟ منداڵەکە بهێننە لام.»\n20ئەوانیش هێنایانە لای. کە ڕۆحە پیسەکە عیسای بینی، دەستبەجێ منداڵەکە فێی لێهات و کەوتە سەر زەوی، دەگەوزی و کەف لە دەمیەوە دەهات.\n21عیسا لە باوکی منداڵەکەی پرسی: «لە کەیەوە وای لێهاتووە؟»\nگوتی: «لە منداڵییەوە. 22زۆر جاریش خستوویەتییە ناو ئاگر یان ئاوەوە تاکو لەناوی ببات. ئەگەر دەتوانیت شتێک بکەیت، بەزەییت پێمان بێتەوە و یارمەتیمان بدە.»\n23عیسا پێی فەرموو: «”ئەگەر دەتوانیت“؟ ئەوەی باوەڕ بهێنێت هەموو شتێکی بۆ دەبێت.»\n24یەکسەر باوکی منداڵەکە هاواری کرد: «باوەڕم هەیە، یارمەتی بێباوەڕیم بدە!»\n25عیسا کە بینی خەریکە قەرەباڵغ دەبێت، لە ڕۆحە پیسەکەی ڕاخوڕی: «ئەی ڕۆحی کەڕولاڵ، فەرمانت پێ دەکەم، لێی وەرە دەرەوە و نەچیتەوە ناوی!»\n26ئینجا ڕۆحە پیسەکە هاواری کرد و بە توندی فێی لێهێنا و لێی هاتە دەرەوە. کوڕەکە وەک مردووی لێ هات، تەنانەت زۆر کەس گوتیان: «مرد.» 27بەڵام عیسا دەستی گرت و هەڵیستاندەوە، ئەویش ڕاوەستا.\n28عیسا چووەوە ماڵ، قوتابییەکانی بە تەنها لێیان پرسی: «بۆچی ئێمە نەمانتوانی دەریبکەین؟»\n29پێی فەرموون: «ئەم جۆرە بە نوێژ نەبێت دەرناکرێت.»\nدووەم باسی مردنی عیسا\n30لەوێ ڕۆیشتن و بە جەلیلدا تێپەڕین، عیساش نەیویست کەس بزانێت، 31چونکە قوتابییەکانی فێردەکرد و پێی دەفەرموون: «کوڕی مرۆڤ دەدرێتە دەست خەڵک و دەیکوژن، دوای کوشتنی بە سێ ڕۆژ هەڵدەستێتەوە.» 32بەڵام ئەوان لە قسەکە تێنەگەیشتن و ترسان لێی بپرسن.\n33ئینجا هاتنە کەفەرناحوم. کە گەیشتە ماڵەوە، عیسا لێی پرسین: «لە ڕێگا گفتوگۆی چیتان دەکرد؟» 34بەڵام ئەوان بێدەنگ بوون، چونکە لە ڕێگا مشتومڕیان لەگەڵ یەکتر کرد کە کامیان پایەبەرزترە.\n35عیسا دانیشت و دوازدە قوتابییەکەی بانگکرد، پێی فەرموون: «ئەگەر یەکێک ویستی یەکەم بێت، با لەدوای هەمووان و خزمەتکاری هەمووان بێت.»\n36ئینجا منداڵێکی هێنا و لەناوەڕاستیاندا ڕایگرت، گرتییە باوەشی و پێی فەرموون: 37«ئەوەی بە ناوی منەوە پێشوازی لە یەکێک لەم منداڵانە بکات، پێشوازی لە من دەکات، ئەوەی پێشوازیم لێ بکات، پێشوازی لە من ناکات، بەڵکو لەوەی ناردوومی.»\nئەوەی دژمان نییە لەگەڵمانە\n38یۆحەنا پێی گوت: «مامۆستا، یەکێکمان بینی بە ناوی تۆوە ڕۆحی پیسی دەردەکرد، ئێمەش ڕێمان لێ گرت، چونکە دوامان ناکەوێت.»\n39عیسا فەرمووی: «ڕێی لێ مەگرن، کەس نییە بە ناوی منەوە پەرجوو بکات و بتوانێت لەدوای ماوەیەکی کورت بە خراپە باسم بکات، 40چونکە ئەوەی دژمان نییە لەگەڵمانە. 41ئەوەی بە ناوی منەوە جامێک ئاوی پێدان، لەبەر ئەوەی هی مەسیحن، ڕاستیتان پێ دەڵێم پاداشتی ون نابێت.\nئاگادارکردنەوە لەبارەی گوناه\n42«ئەوەی یەکێک لەم بچووکانەی کە باوەڕیان بە من هەیە تووشی گوناه بکات، باشترە بۆی بەرداشێکی گەورە بە ملیەوە هەڵبواسرێت و فڕێبدرێتە دەریاوە. 43ئەگەر دەستت تووشی گوناهی کردیت، بیبڕەوە. بۆ تۆ باشترە بە دەستێکەوە بچیتە ناو ژیانەوە لەوەی دوو دەستت هەبێت و بچیتە دۆزەخەوە، ناو ئاگرێک کە کوژانەوەی بۆ نییە. 44⌟لەوێ کرمەکانیان نامرێت و ئاگرەکە ناکوژێتەوە.⌞ 45ئەگەر پێت تووشی گوناهی کردیت، بیبڕەوە. بۆ تۆ باشترە بە پێیەکەوە بچیتە ناو ژیانەوە لەوەی کە بە دوو پێوە فڕێبدرێیتە ناو دۆزەخ. 46⌟لەوێ کرمەکانیان نامرن و ئاگرەکە ناکوژێتەوە.⌞ 47ئەگەر چاوت تووشی گوناهی کردیت، دەریبهێنە. بۆ تۆ باشترە بە یەک چاوەوە بچیتە ناو شانشینی خوداوە لەوەی بە دوو چاوەوە فڕێبدرێیتە ناو دۆزەخ.\n48«[لەوێ کرمەکانیان نامرن و\nئاگرەکە ناکوژێتەوە.]#9:48 ئیشایا 66:24\n49هەموو کەسێک بە ئاگر سوێر دەکرێت.\n50«خوێ باشە، بەڵام ئەگەر خوێ سوێرییەکەی نەما، بە چی سوێری دەکەنەوە؟ با خوێتان تێدابێت و لەگەڵ یەکتری لە ئاشتیدا بن.»


هەواڵ – پەڕە 30 – Knwe.org\nسەرەکی » هەواڵ (پەڕە 30)\nسەرۆک بەرھەم: ناكۆكییە بەردەوامەكان لەبارەی بابەتە داراییەكانی نێوان بەغداو هەولێر لەسەر مافی هاونیشتمانیانی هەرێمی كوردستان لە رووی یاساییەوە رەت دەكەینەوە. سەرۆك كۆمار د. بەرهەم ساڵح لە نزیكەوە چاودێری وردەكاری و كاردانەوە فەرمییەکانی حكومەتی هەرێمی كوردستان و وەزارەتی دارایی حكومەتی فیدراڵی كردووە، لەبارەی دەرئەنجامی گفتوگۆ بەردەوامەكانی نێوان هەردوولا لە ماوەی دوو مانگدا بۆ گەیشتن بە پاكتاوكردنی دارایی كە لەو رێگەیەوە بەشە ...\nئاژانسی فرانس پرێس لە زاری جۆزیف بۆرێڵ بەرپرسی سیاسەتی دەرەوەی یەکێتیی ئەوروپا رایگەیاند: هەفتەی داهاتوو وەزیرانی دەرەوەی وڵاتانی یەکێتییەکە کۆبوونەوەیەکی نائاسایی دەکەن، بە مەبەستی تاوتوێکردنی پرسی لوبنان، بیلاڕوس و کێشەی دەریای ناوەڕاست. ئاژانسەکە روونیشیکردۆتەوە: لە کۆبوونەوەکەدا بابەتە هەنووکەییەکان و دۆخی رۆژهەڵاتی دەریای ناوەڕاست، پرسی هەڵبژاردنی سەرۆکایەتیی بیلاڕوس و دوایین پیشهاتەکانی لوبنان تاوتوێ دەکرێت. هەڵبژاردنەوەی ئەلێکساندەر لوکاشینکۆ بۆ شەشەمین خولی سەرۆکایەتیی ...\nشۆڕش ئیسماعیل وەزیری پێشمەرگە لەگەڵ جەنراڵ ستریكلاند جێگری فەرماندەی گشتیی هێزی هاوپەیمانان لە عیراق و سوریا بۆ كاروباری ستراتیژی كە كۆتایی بە ئەركەكەی هات، كۆبۆوە. لە كۆبوونەوەكەدا، وەزیری پێشمەرگە رایگەیاند: رۆڵی هاوپەیمانان لە هاوكاری و یارمەتیدانمان یەكجار گرنگ و پڕبایەخە، بۆیە خوازیاری بەردەوامی ئەو هەماهەنگییەین تا ناوچەكە بە تەواوەتی لە مەترسی تیرۆر و تیرۆریستان پاكدەكەینەوە. وتیشی: دۆستایەتی و كاركردنمان لەگەڵ ...\nعیراق؛سەرژمێریی دانیشتووان دوادەخرێت\nوەزیری پلاندانانی عیراق رایگەیاند: پێناچێت ئەمساڵ سەرژمێریی دانیشتووان لە عیراق بكرێت. وەزیری پلاندانانی عیراق راشیگەیاند: وەزارەتی پلاندانان بەردەوامە لە ئامادەكاریی بۆ پرۆسەی سەرژمێریی گشتیی دانیشتووان، ئاماژەی بەوەشدا «بەهۆی بارودۆخی تەندروستی و ئەو قەیرانە داراییەی عیراقی پێدا تێپەڕدەبێت، پێناچێت ئەمساڵ پڕۆسەكە بەڕێوەبچێت». ئەمەش لەكاتێكدایە بڕیاربوو ئەمساڵدا پڕۆسەی سەرژمێریی گشتیی دانیشتووان لە عیراق بەڕێوەبچێت. 134 جار بینراوە\nئەنجومەنی وەزیران:بەردەوام بوونی دانوستانەكان لەگەڵ بەغدا لەپێناوی گەیشتن بە رێكەوتن\nئەنجومەنی وەزیرانی هەرێمی كوردستان «ئامادەیی خۆی بۆ چارەسەری كێشەكان لەگەڵ حكومەتی فیدراڵ بە شێوەیەكی بنەڕەتی لە چوارچێوەی دەستوور» دووپاتدەكاتەوە و «وەفدی باڵای دانوستانكاریشی راسپارد درێژە بە دانوستانەكان بدەن لە پێناوی گەیشتن بە رێكەوتن». دوێنێ ئەنجومەنی وەزیرانی هەرێم بە سەرپەرشتی مەسرور بارزانی سەرۆكی ئەنجومەنی وەزیران و قوباد تاڵەبانی جێگری سەرۆك وەزیران، لە ڕێگەی ڤیدیۆ كۆنفرانسەوە كۆبۆوە. لە كۆبوونەوەكەدا گفتوگۆكرا دەربارەی دۆخی ...\nبەڕێزان لە خانەوادەی کاک ھونەر رەسوڵ بەڕێزان لە کەناڵی گەلی کوردستان بەداخ و پەژارەوە، ھەواڵی کۆچی دوایی کاک ھونەر رەسوڵ ئەندامی ئەنجومەنی مەکتەبی راگەیاندن و پەیامنێری پێشکەتووی (کەناڵی گەلی کوردستان)مان پێگەیشت. بۆ ئەم خەمە، پرسە و ھاوخەمی خۆمانتان پێڕادەگەیەنین. کاک ھونەر رەسوڵ راگەیاندکار و رۆژنامەنووسێکی بەئەزموون و دڵسۆزی پیشەکەی بوو کە لە بەرامبەر ھەر ئەرکێکی پیشەییدا، لێبڕوانە بێماندووبوون ئەرکەکانی رادەپەڕاندن. ...\nبە داخ و پەژارەیەكی زۆرەوە، ئێوارەی ئەمڕۆ 12/8/2020، هەڤاڵ هونەر رەسوڵ كادری بەتوانای یەكێتیی نیشتمانیی كوردستان و ئەندامی ئەنجومەنی مەكتەبی راگەیاندن، پەیامنێری پێشکەوتووی كەناڵی گەلی كوردستان لە رانیە و نووسەری گۆشەی هەفتانەی (روونتر) لە رۆژنامەی كوردستانی نوێ، لەكاتی راپەڕاندنی ئەرکە میدییاییەکەی بەكتوپڕەوی كۆچی دوایی كرد. هەڤاڵ هونەر رەسوڵ یەكێك بوو لە كادرە هەڵكەوتووەكانی راگەیاندنی یەكێتیی نیشتمانیی كوردستان ، یەكێك بوو ...\n*بەداخ و پەژارەیەكی زۆرەوە، هەواڵی كۆچی دوایی هونەرمەندی رەسەنی كوردەواریی (سابیر كوردستانی)مان پێگەیشت. سابیر كوردستانی، هونەرمەندێكی رەسەن و سەنگین بوو، كە بەو شێوازە كاركردنە هونەرییەی پەیڕەوی دەكرد، پێگەی تایبەتی خۆی لە هونەری گۆرانی و مۆسیقای كوردی، كردبۆوەو گوێگرێكی بەرچاوی دەستەبەركردبوو. نموونەی هونەرمەندێكی نیشتمانپەوەربوو، كە وەك دانیشتوویەكی شاری كەركوكیش تووشی دەربەدەری و نەهامەتیی زۆر ببۆوە. پرسەو سەرەخۆشی ئاراستەی كەسوكارو بنەماڵە بەڕێزەكەیان ...\nلاپەرە 30 لە 445« سەرەتا...1020«2829303132\t»\t405060...کۆتا »


ئۆپەراسیۆنی حزبوڵڵا پێگەی نەتانیاهۆی هەڵتەکاند - Mehr News Agency\n3 rezberê 2019 - 08:18\nNews Code 28182\nئاژانسی هەواڵی مێهر، بەشی نێودەوڵەتییە – محەمەد فاتمی زادە: لە یەکشەممە شەوەوە کە سەید حەسەن نەسروڵڵا ئەمینداری گشتیی حزبوڵڵای لوبنان لە وتەدانێکدا جەختی لە دڵنیایی لە کاردانەوە بە هێرشی فرۆکەی بێ فرۆکەوانیی ڕژیمی زایۆنی بۆ سەر زاحیەی بەیرووت کرد، زایۆنییەکان خەو و خۆراکیان لێ حەرام بووە.\nهەر لەو پەیوەندییە بەرخۆدانی ئیسلامی لوبنان رۆژی یەکشەممە بە دەرکردنی بەیاننامەیەک ڕایگەیاند: کاتژمێری ١٦:١٥ خولەکی ئەوڕۆ (یەکشەممە ١ی سێپتامبێری ٢٠١٩) بە کاتی ناوچەیی گرووپی شەهیدانی حەسەن زێنەب و یاسر زاهر ئۆتۆمبیلێکی سەربازیان لە جادەی بنکەی ئافیفیم کردە ئامانج کە بە هۆی ئەو هێرشە کەسانی ناو ئۆتۆمبیلەکە تێکرا یان کوژراو و بریندار بوون.\nبۆ لێکدانەوەی ئەو دەسکەوتەی حزبوڵڵای لوبنان هەواڵنێری ئاژانسی مێهر وتووێژێکی لە گەڵ "تەلال عەتریسی" سەرۆکی ناوەندی توێژینەوەی سیاسیی زانکۆی لوبنان ئامادە کردووە کە لە خوارەوە دەیخوێننەوە:\n* لەم دواییەدا هێزەکانی بەرخۆدانی حزبوڵڵا لە کاردانەوە بە ئۆپەراسیۆنی فرۆکەیی رۆژانی ڕابردووی ئیسرائیلییەکان، تاقمێک سەربازی زایۆنی‌یان کردە ئامانج. بایەخ و پەیامی ئەو ئۆپەراسیۆنە تۆڵەئەستێنانەی حزبوڵڵا لە چیدا دەبینی؟\nـ پەیامی ئاشکرای ئەو ئۆپەراسیۆنەی هێزەکانی لوبنانی ئەوەیە کە دوژمنی زایۆنی ئەگەر دژی بەرخۆدانی لوبنان یان سووریا بجووڵێتەوە، بێ وەڵام نابێت و ئەوە پرسێکی گرینگە و پێمان دەڵێت کە هەر جۆرە دەستدرێژکارییەک، کاردانەوە و وەڵامی بەرخۆدانی بە دواوە دەبێت.\nهەروەها پەیامی دیکەی ئەو داپەڕە جێگربوونی هاوکێشەی کاردانەوە و وەڵامی بەرامبەرە، چونکە ئیسرائیلییەکان تێگەییون و دەزانن کە هەر جۆرە دەستدرێژییەک، وەڵامی دەبێ و چیتر ناوێری بیر لە دەستدرێژی بکاتەوە.\nپرسی گرینگی دیکەی ئەو ئۆپەراسیۆنە ئەوەیە کە حزبوڵڵا لە یەک حەوتەی ڕابردووەوە بە ئاشکرا و ڕاشکاوانە ڕایگەیاند کە وەڵامی دەستدرێژیی ئیسرائیلییەکان دەداتەوە و ئەوە لە کاتێکدایە کە ئیسرائیلییەکان تەنانەت نەیانتوانی لەو هێرشەدا خۆیان بپارێزن. حزبوڵڵا پێداگرانە هەڕەشەی کرد و هەڕەشەکەشی جێبەجێی کرد. ئەوە بەو مانایە کە هاوکێشەکان گۆڕاون و حزبوڵڵا بە نیسبەتی ئیسرائیلییەکان دەستپێشخەریی بووە.\n* بە باوەڕی ئێوە ئەو ئۆپەراسیۆنەی حزبوڵڵای لوبنان چ کاریگەرییەکی لە سەر دابەزاندنی پێگەی نەتانیاهۆی سەرۆک وەزیرانی ڕژیمی زایۆنی بەر لە هەڵبژاردنەکانی پەرلەمانی ئەو ڕژیمە لە رۆژانی داهاتوودا دەبێت؟\nـ بێ گومان ئەو کاردانەوە و وەڵامەی حزبوڵلا دەبێتە هۆی هەڵتەکان و دابەزینی پێگەی نەتانیاهۆ لە هەڵبژاردنەکانی بەردەمدا. چونکە ئەو نەیتوانی سەربازانی بپارێزێت و نەیتوانی وەڵامی هێرشی بەهێزی حزبوڵڵا بداتەوە، بەڵکوو هێرشێکی لاوازی لە باشووری لوبنان و بە دوور لە ناوچەگەلی نیشتەجێی ئەنجام دا.\nبەو هۆیە نەتانیاهۆ دۆخێکی سەخڵەتی لە هەڵبژاردنەکاندا دەبێ و ئاواتی بۆ دەستدرێژی کردنە سەر لوبنان وەدی نایەت. سەرۆک وەزیرانی ڕژیمی زایۆنی بە دەستدرێژی کردنە سەر لوبنان دەیەویست خۆی بە هێز نیشان بدات و پاگەندەی پاراستنی ئیسرائیل هەمبەر بە سووریا و لوبنان بکات و هەر بۆیە پێی وابوو کە بەو کارە هەڵبژاردنەکان دەباتەوە.\nبەڵام هێرشەکانی هێزی بەرخۆدانی لوبنان ڕوواڵەتی بیچم گرتووی نەتانیاهۆی تێکشکاند و لەو ڕووەوە دەکرێت بڵێین کاردانەوەی هێزەکانی لوبنانی بووە هۆی لاوازبوونی پێگەی نەتانیاهۆ لە هەڵبژاردنەکانی بەردەم.\n* سەید حەسەن نەسروڵڵا زۆرتر وەک پیاوی بەڵێنە ڕاستگۆکان ناسراوە و لەم دواییەدا ڕایگەیاند کە هەڵبژاردنەکانی بەردەم زایۆنییەکان بە خوێنی سەربازانی ئیسرائیلی بەڕێوە دەچێت، نەک بە خوێنی لوبنانییەکان. ئەو جۆرە لێدوان و هەڕەشەی ئەمینداری گشتیی حزبوڵڵا چ کاریگەرییەکی لە سەر ڕژیمی زایۆنی و تۆقانی شارۆچکەنشینەکان هەیە؟\nـ وەڵامی حزبوڵڵا بە زایۆنییەکان پشت ڕاست کەرەوەی ئەو وتەیەی سەید حەسەن نەسروڵڵایە؛ چونکە ئەو پێشتر ڕایگەیاند بوو لە نەتانیاهۆ دەیەوێ هەڵبژاردنەکان بە خوێنی ئیسرائیلییەکان بەڕێوە ببات و ئەو کاردانەوەی حزبوڵڵاش پێشبینیی ئەمینداری گشتیی حزبوڵڵای وەدی هێنا.\nهێرشی بەرخۆدان کوژران و برینداربوونی زایۆنییەکانی بە دواوە بوو و نەتانیاهۆ ناتوانێ خۆی لەو ڕاستییە بشارێتەوە. ئەو بابەتە لە رۆژانی داهاتوودا دەبێتە هۆی سەرهەڵدانی شەڕ و ناکۆکییەکی زۆر بە هۆی دەستدرێژیی فرۆکەی بێ فرۆکەوانی ئیسرائیلی بۆ سەر لوبنان و هێزەکانی حزبوڵڵا لە سووریا.\nئەنجامی ئەو هێرشانەی نەتانیاهۆ بە قازانجی ئەو نەبوو. لە لایەکی دیکەوە حزبوڵڵا هەڕەشەکەی ڕاگەیاند و جێبەجێشی کرد. حزبوڵلا تاقمێک لە سەربازانی ئیسرائیلی کوشت و بریندار کرد، بەڵام نەتانیاهۆ نەیتوانی بۆ جاری دووهەم دەست بکاتەوە.\n* ئایا ئەگەری ئەوە هەیە پێکدادانی ئەم دواییەی نێوان هێزەکانی بەرخۆدانی لوبنان و زایۆنییەکان ببێتە شەڕێکی بەربڵاوتر و گەورەتر؟\nـ نا، بڕوا ناکەم ئەم شەڕە لە ناوچەدا پەرە بستێنێت و گەروەتر بێتەوە و هۆکارەکەشی دەگەڕێتەوە بۆ ئەوەی کە ئیسرائیل کاتێک باشووری لوبنانی بۆردومان کرد، خۆی بوارد لە کردنە ئامانجی ناوچەگەلی جەماوەری و نیشتەجێتی.\nئەوە بەو مانایە کە زایۆنییەکان حەز بە کوشتوبڕی هاووڵاتیان ناکەن، هەتا پێشگری بکەن لە کاردانەوەی حزبوڵڵا و پەرەسەندنی پێکدادانەکان. لە لایەکی دیکەوە نەتانیاهۆ لە پێناو کەمکردنەوە و وەستاندنی شەڕ پەیوەندی بە ئەمریکا و فەڕەنساوە گرتووە.\nخاڵی سێهەم ئەوەیە کە نەتانیاهۆ لە پرێس کۆنفڕانسی پاش دانیشتنی ئەمنی لە گەڵ بەرپرسانی سەربازی لە کۆتایی ئۆپەراسیۆنی سەربازی سەرەڕای ئامادەیی سوپاکەی هەواڵی داوە. کەوایە هەموو ئەوانە دەسەلمێنن کە ئەو پێکدادنە سنووردا دەبێ و شەڕی درێژ و بەربڵاوتری لە نێوان لوبنان و ئیسرائیلدا بە دواوە نابێت.


مـۆرک – كولتور مه‌گه‌زین\nماریای ئازیز – چیرۆک\nبابه‌تی: كولتور مه‌گه‌زین\t کانونی دووهەم 25, 2021\nزۆربەی کاتەکانی ژیانی لەناو قەڕەباڵغیدا بەسەر دەبات، هەر کە ڕۆژ دەبێتەوە ئەگەر هیچ کارێکیشی نەبێت زوو خۆی ئامادە دەکات و یەکسەر ڕێی بازاڕ دەگرێت. ڕقی لەبێدەنگی ژوورەکەی و دەنگەکانی ناومێشکی خۆی دەبێتەوە، ئەو دەنگانەی کە هیچ کات نایەنە گۆ و تەنها لە کۆڵانە تەنگەبەرەکانی ناو خانەکانی مێشکیدا پەنگ دەخۆنەوە. باشترین شوێن بۆ ئەو ناو بازاڕە، شوێنێک پڕە لە ژاوەژاو و ڕەنگی جیاواز کە ئەوەندە قەڕەباڵغی دەکەن و بۆخۆیان کێشی دەکەن هیچ گۆشەیەک نامێنێتەوە بۆی تا لەو شتانە قاڵ ببێتەوە کە هەمیشە لە چوار دیوارەکەیدا وەگیری دێنن. کاتی نامێنێتەوە بۆ ئەوەی لەگەڵ دەنگەکانی ناومێشکیدا بکەوێتە چەلەحانێ.\nوەك هەموو ڕۆژەکانی تر بێدار دەبێتەوە و خۆی ئامادە دەکات بۆ چوونەدەرەوە. دەچێتە بەردەم ئاوێنەکەی بە جیرەیەك قژە کورت و ئاڵۆزەکەی کۆدەکاتەوە، دەست بۆ چەکمەجەی مێزەکەی دەبات و سوراوێك دەردەهێنێت، دەیەوێ لەلێوی هەڵسوێ بەڵام….\n“نا، ئەمڕۆ نا…ئەسڵەن چیتر نا” لەناکاو بڕیارێك هات بەمێشکیدا لەمڕۆ بەدواوە خۆی ناچار بە شتێك نەکات کە حەزی پێناکات.\nدەرگای ژوورەکەی کردەوەو ڕۆیشتە دەرەوە بەرەو ئەو شەقامە ڕێگای گرتەبەر کە پاسی بازاڕی پێدادەڕوات. ویستی جگەرەیەك هەڵگیرسێنێ، لەوبەری شەقامەکە ژنێکی دراوسێیان دەرکەوت، لەم چرکەیەدا هات بەمێشکیدا فڕەی بدات بەڵام گوێی پێنەداو جگەرەکەی داگیرساند. لەگەڵ یەکەمین هەناسە دەنگی دایکی هات بەگوێیدا “ئەمڕۆ باجی شەونم لەسەر شەقــ…” شنەبایەكی نەرم خەیاڵەکەی پێبڕی؛ یەکسەر کەوتەوە خەیاڵی قژە ئاوریشمیەکەی ئەو.\nلەوساتەدا بوو پاسەکەی گەیشت، لە خەیاڵەکەی دەریهێناو بەڕێکەوت بۆ ئەو شوێنەی کە هەمیشە سەردانی دەکات کە چایخانەیەکی سەر شەقامەو لە بەرامبەرەکەیدا بازاڕ هەیە، زۆرترین قەڕەباڵغی لەوێدا کۆبۆتەوە.\nچەند مێز وکورسیەکی دارینەی کلاسیکی لێیە لەگەڵ باخچەیەکی لاکێشەیی بچوک کە پڕیەتی لەگوڵی نازنازی و ڕۆزی ڕەنگاوڕەنگ. خاوەنەکەی پیاوێکی پیرە هەمووکات لە تەسجیلەکەی گۆرانیەکی “ویگن” پێدەکات، جگەرەیەکی لە دەستە، خۆی لەگەڵ گۆرانیەکان دەهەژێنێ و لەگەڵ خەیاڵەکانی تا ئەوپەڕی عەدەن ڕۆیشتووە. “چ عەجەب کابرا لە ئەرزی واقیعدا نەماوە و چۆتە خەیاڵ”.\nلایەکی چایخانەکە خۆر لێیدەدات و لایەکی تریشی سێبەر و تاریکە. مێزه دڵخوازەکەی ئەو لە بەشە سێبەر و تاریکەکەی چایخانەکەیە، چونکە کەمترین خەڵک تێبینی دەکەن و ئەویش حەزناکات هیچ کەس لێی ڕابمێنێت. زۆر جار لەخەیاڵی خۆیدا ئەوەی وێنا دەکرد؛ چی دەبوو ئەگەر هیچ کەس ئەوی نەدیبا و گەردێک بووایە لە ناو هەوادا؟ ئایە هیچ کات حەزی هەبوونی بۆ دروست دەبوو؟ یان بەڕاست ئەوەی حەزی پێدەکات بە ڕاستی ئەو چێژەی هەیە کە وێنای دەکات؟\nدەست دەکات بە نوسینی نامەکەی؛\n“ئەمڕۆ ڕۆژێکی ساردە بەڵام خۆر بەدەرەوەیە. نەرمە بایەکی سارد ئەمڕۆ قژی تۆی بیرهێنامەوە، بۆ چرکەیەک کەوتمە خەیاڵی قژە کاڵ و نەرمەکەت، زیاتر لەجاران هەستم بەغەریبی و دووریت کرد. لەناو پاسەکە شتێکی سەیر ڕویدا، کاتێک پارەکەم دایە شۆفێرەکە بۆ چرکەیەك پەنجەی لەپەنجەم خشاند، شتێکی نامۆ نەبوو بۆم زۆرینەی پیاوی ئێرە لەبچووکترین هەلدا چێژی لێکخشان لەگەڵ کچێکدا دەقۆزنەوە و لەدەستی نادەن، بەڵام ئەوەی لەلام سەیرە ئەوەیە چی دەبێ!؟ ئەنجامدانی کارێکی وا چ کرمێک لەناخیاندا دەکوژێت کە سەرکێشیەکی ئاوای بۆدەکەن!\nگوڵە ڕۆزەکانی ئەم چایخانەیە ڕۆژانی قوتابخانەم بیردێننەوە کە هەموو بەیانیەك گوڵێکم دەخستە بنگوێیەکانت، ئەو ڕۆژانەی بەناوی بەدڕەوشتی لەقوتابخانە دووریان خستینەوە ھھھـ چەندە سەیرە ئەو ڕۆژانە لەڕۆژە ناخۆشەکانمان بوون، کەچی ئێستا بونەتە یادگاریەک کە پێکەنین دەخەنە سەر لێومان. دەزانی خۆشترین ساتەکانم ئەوکاتانەن کەخەوتوم ، ناخۆشترین ساتەکانی ڕۆژیش ئەوکاتانەن کە بەخەبەرم و مژۆڵی پرسیارگەلێکم کە تۆ لەڕابردووتدا بەجێت هێشتن و لێیان فیرارت کرد بەڵام هێشتاش ژیانی منیان تەلبەند کردوە؟ نازانم ئەم نامەیە دەخوێنیتەوە یان وەک ئەوانیتر دەیخەیتە ئاگردانەکەتانەوە، بەڕاست ئێستاش ماڵی دایکت بەیانیان گوێز دەخەنە ناو ئاگردانەکە؟\nماوەیەکە بڕیارمداوە سەرکێش بم، تەنانەت لەپێناو دایکیشم ئیتر لێوم ئاڵ ناکەم و ناچارانە ئەو شتانە ناپۆشم کەنامەوێن. من کوڕانە نیم ناشمەوێ کوڕ بم بەڵام چێژ لە کچ بوونم دەبینم بەشێوازی خۆم نەک بەو شێوازەی کە باوە. سروشتی بوونم هەڵبژارد بۆیە ئێستا بەقسەی ئەوانیتر من”نائاسایی”ــم. کێ دەیزانی ڕۆژێک لەڕۆژان هەر ئەو سروشتەم هەژەندێکی ناخۆشی وەک لەدەستدانی تۆم بۆ دەکات!؟\nدەزانی ئاوێنەکانی ناخی هەرکەسێک ڕاستیەکانی ناخیان پێشان خۆیان دەدات نەک ڕاستیەکانی ناخی ئەوانیتر؟ ئەگەر ئەو نامەیەت خوێندەوە ئەوە بزانە هێشتاش سوڕم لەسەر ئەوەی ئێمە ئاسایین، ئەوانەی ئێمە بە نائاسایی لەقەڵەم دەدەن خودی ئەو نائاسایی بوونە لەناخی خۆیاندایە بەڵام پەی پێنابەن. چەندە حەزم دەکرد لێرە بویتایە لەبری ئەوەی بە کزۆڵی لە سوچێکی ژوورەکەتدا خەریکی دەستگێڕان بیت لەناو قژت بەدوای یادگاریە سواوەکان، لەگەڵ مندا لە ماڵۆچکەیەکی بچوک لەبەرزاییەک و نزیک ڕوبارێک، دوور لە هەموو بیرتەنگیەك بەیەکەوە بژیاینایە و چێژمان لە کەڕبوون ببینیایە لەئاست ئەو مێشکە ژەنگ گرتوانە.\nدەزانم ئەگەر ئێستا ئەو نامەیە بخوێنیتەوە زەردەخەنەیەکی گاڵتەئامێز دەکەیت و دەڵێی؛ تۆ هێشتا لەوچاوانە دەترسێی کە ئاماژەت بۆدەکەن، هێشتاش لەڕێگای چونە بازاڕ ترسی ئەوەت هەیە مێزی بەر سێبەرکەت گیرا بێت و نەتوانی لەسێبەرەکاندا خۆت بشاریتەوە. ڕوناهـ تۆ دەزانی من ناترسم، وەلێ بێزارم لەو چاوانەی چەندان بیرۆکەی ناماقوڵانە لە مرۆڤەکان دەچەقێنن. قوڕسە لەم وڵاتە بژیت و نەتوانی بیر لەو شتانە بکەیتەوە، من بەوە دەڵێم خۆ لادان نەک ترسنۆکی. دەزانی ئەوەندە بیرم لەو پرسیارو کێشانەی مرۆڤەکانی ئێرە کردۆتەوە زانخوازی ئەوەم بۆ دروست بووە هەمووان بناسم. حەزدەکەم دەستی ئەو ژنە بگرم کە بە عابایەکی ڕەشەوە دانیشتوە و سواڵ دەکات و باسی ئەو ڕوداوانەم بۆبکات کە ڕۆژانە دەیبینێ و دڵنەوایی بدەمەوە، دەمەوێ پێی بڵێم کەچۆن لەگێچەڵەکانی پیاوە چڵێسەکان خۆی ڕزگار بکات. حەزدەکەم قاپێ هەنجیر لەو کچەچاوسەوزەی تڕافیک لایتەکە بکڕم، دەمم شیرین بکەم و تاڵاو بەبەر دڵمدا بکەم بەگوێبیست بوونی باسی ئەو ژیانە سەختەی بەڕێی دەکات لەبری ئەوەی لەپۆلێکدا خەریکی خوێندن بێت. دەمەوێ ئەو ژنەی بەلەنجەو لار دەڕوا و توڕەیی و دڵەڕاوکێی پێوەدیارە، ئا ئەوانەی کە پڕن لە گرێ و گۆڵی دەرونی بێتام و بێمانا بدوێنم ، ئەویش باسی کێشەکانی بکات و پێم بڵێت ” ئارینی هاوڕێم بەر لەمن توانیویەتی فاوندەیشنە نوێیەکەی ماڕکەی هودابیوتی تاقی بکاتەوە” هههـ دەزانی مرۆڤی ئاواش هەیە؟ ڕوناهـ؟ پێبکەنە چاڵی ڕومەتەکەت زۆرجوانە کاتێ پێدەکەنی. دەمەوێ وێنای کێشەی هەموو ژنەکان بکەم، بەر هەموو ڕوداوێکی تراژیدی و کۆمیدی بکەوم بۆ ئەوەی بتوانم تێبگەم، لەتۆ ، لەخۆم بۆ ئەوەی بیربکەمەوەو پێتبڵێم چۆن لەگەڵ پیاوێکدا بژی کە هیچ ئارەزوویەکی ناکەیت، لەڕاستیدا ئاماژەی “چۆن ژیان کردن” خۆی هەڵەیە بەڵکو “چۆن ڕزگاربوون” ئەوەیە کە دەبوو پێت بڵێم، چەندە قێز لە بێدەسەڵاتیم دەکەمەوە بەرامبەرت!\nمەگری، دەزانم وەک هەمیشە ڕێژنەی فرمێسکەکانت لە ئامادەگیدان بۆ هەڵڕژان بەتایبەت ئێستا کە کۆت و بەندێکت بەدەستەوەیە دەربازبوون لێیان بەو تنۆکانەی هەڵیان دەڕێژی بەسوێتر دەبێت و توانای بەرگەگرتنت کەمتر دەبێتەوە. دەزانم ئێستا ئەگەر تا ئێرە هاتویت خۆزگە دەخوازی نامەکەت بدڕاندایە نەک بەخوێندنەوەی نامەکەم ڕاستیەکانی ژیانت وەبیرهاتباوە.\nئەگەر ئەو نامەیەت دەخوێندەوە، دەتزانی لەوەتای تۆیان لەمن دوورخستۆتەوە چ مرۆڤێکی کۆمەڵایەتی گۆشەگیرم لێدەرچووە.\nخۆزگە بەرلەوەی نامەکەم بدڕێنیت دەتخوێندەوە.”\nهەناسەیەك هەڵدەکێشێت و نامەکەی دەپێچێتەوە. بۆ چەند چرکەیەک لەبەرامبەرەکەی ڕادەمێنێت و وەک پەیکەرێک بێ ئەوەی چاو بتروکێنێ لە بەرامبەری خۆی ڕادەمێنێ، دواتر کوپی چاکەی کە ساردو سڕ بۆتەوە تەنها قومێکی لێدەدات و تامەکەی بەر زاری دەکەوێت. چاوێک دەگێڕێ، لە کۆڵانی دووەمی ناو بازاڕەکە ژنێکی گەنج دانیشتوە پشتیداوە بە عامودێکەوە، مناڵێکی ساوای لەباوەشی گرتوە ، دەم نا دەمێک پارچە پەڕۆیەک دەردێنێ و لوتی مناڵەکەی پێدەسڕێ. لێی نزیک دەبێتەوە تاڵ تاڵ قژی زەرد لە پێشەوەی لەچکە بێسەروبەرەکەی هاتۆتە دەرەوە نینۆکەکانی هەندێکی بۆیەی نیوە ناچڕی کۆنیان پێوە ماوە، جار جار هەندێ لەپیاوەکان پارچە کاغەزێکی بچوک دەخەنە ناو دەستی و ئەویش خێرا دەیشارێتەوە و سەری دادەنوێنێ.\nلێی نزیکدەبێتەوە؛ سڵاو خانم…


رژێمی ئێران لە ناوچەی رۆژهەڵاتی ناوەڕاست، بەهێز يا بێ هێز، كاميان؟\nخامنەئی سەبارەت بە مانەوەی سەربازيی پاسداران و ميليشياكانی لە سوريا وتی: ”ئەگەر بەرگريكارانی حەرەم (مەبەست هێزەكانيەتی لە مەزاری حەزرەتی مەعسوومە لە سوريا) نەجەنگن ئەوا دەبێ لە كرماشان و هەمەدان بجەنگين” (رێبەندانی ٢٠١٥). ويلايەتی، راوێژکاری خامنەئيش لە رۆژی ١٩ تشرینی دووەمی ٢٠١٥ لەم پێوەندييەدا وتبووی: ”ئەگەر هەڵوێست و پاڵپشتيكردنەكانی ئێمە نەبوايە، ديمەشق رووخابوو. لە ئێمە و حيزبوڵڵا و هاوپەيمانەكانەكانی بەدەر کەس نەيدەتوانی ئەم ئەركە لە سوريا بخاته سەر شانی خۆی و ئەنجامی بدات”. ويلايەتی نزيكەی مانگێك دواتریش وتی: ”بەشار ئەسەد هێڵی سووری كۆماری ئيسلامييە و ئێمە هەم لە بواری سەربازی و هەميش لە بواری سياسيدا پشتی ئەسەد بەر نادەين”. (ئاژانسی فارس ٥ی کانوونی یەکەمی ٢٠١٥).\nمستەفا تاجزادە كە يەكێكە لە بەرپرسانی ئەو حكومەتە لە لێدوانێكدا بە ئاشكرا وتی: ”رادەستكردنی پێگەمان لە سوريا بە روسيا، ئێرانی كردووەتەوە هێزی پيادە و پاشكۆی روسيا و ئاستی ئێرانی نزم كردووەتەوە”. ناوبراو هەروەها ئاماژەی دا بە بارودۆخی رژێم لە سوريا و وتيشی: ”ئيعتيبار و متمانەمان لە دەست داوە و هەر دێت و زێدەتر لە زلكاوی سوريادا رۆدەچين” (هەفتەنامەی روبەڕو چاپی تاران ٢٩ی تشرینی دووەم ٢٠١٦).\nبەڵام ناكرێت ئەو راستييە پشت گوێ بخرێت كە سياسەتی لاوازی رۆژئاوا و بە تايبەت ئيدارەی ئۆباما كە رۆژانی بەرەو كۆتايی دەچێت دەرفەتێكی زۆری بەخشيوە بە كاربەدەستانی رژێم تا لە ژێر ناوی ”گفتوگۆكردن” (و تەنها بۆ وەدەستهێنانی ”كات”ی زياتر) راماڵينی سەنگەر و مۆڵگەكانی سوپای پاسداران لە سوريا (لە راستيدا رووخانی حكومەتەكەی) دوا بخات. ئەگينا بۆ هەمووان روونە كە سياسەتی ”گفتوگۆ كردن” نابێتە وڵام بۆ چارەسەری قەيرانی سوريا. ئەزموونی ٣٧ ساڵی رابردوو ئەو راستييە دەردەخات كە سياسەتی گفتوگۆكردن، تاكتيكی ناسراوی ئەم رژێمەيە بۆ ماندووكردن و شەكەت كردنی لايەنی بەرانبەر.


ئەو رۆژەی ماڵەوەم به جێهێشت بۆ مەبەستی چوونه شار - Contes pour le français langue seconde\nئەو رۆژەی ماڵەوەم به جێهێشت بۆ مەبەستی چوونه شار Le jour où je quittai la maison pour la ville\nوێستگە‌ی بچووكی پاسی گونده‌که‌ی ئێمه، قه‌ره‌باڵغ و پڕ له پاس بوو. لەسەر زەویەكە شتی زۆری لێ بوو كە دەبوایە بار كرابان. شاگردی شوفێرەكان بە دەنگی بەرز ناوی ئەو شوێنانەیان ده‌گوت كە پاسه‌کان بۆی دەچوون.\nگوێم لە دەنگی شاگردشۆفیرێك بوو كە هاواری دەكرد: “شار !شار! به‌ره‌و رۆژئاوا!” ئەوە ئەو پاسه بوو كە من دەبوایە سواری بم.\nئه‌و پاسه‌ی بۆ شار ده‌چوو خەریك بوو پڕ بێ، بەڵام خەڵكه‌که هەر پاڵیان بە یەكترەوە دەنا بۆ ئەوەی بێنه ژوور و سوار بن. هەندێك بارەكانی خۆیان خستە ناو سندووقی ژێر پاسه‌که. هه‌ندێکیشیان هێنایانە ناو پاسەكە و لەسەر ڕه‌فه‌ی ژوورەوەیان دانا.\nگەشتیارە نوێیەكان بڵیتەكانیان بە توندی لەناو دەستیان گرتبوو و لەناو پاسه قەرەباڵغەكەدا بە دوای شوێنێكدا دەگەڕان که له سه‌ری دانیشن. ئەو ژنانەی كە منداڵی چكۆلەیان پێ بوو، هەوڵیان دهدا شوێنێكی گونجاو بۆ منداڵەكانیان دروست بكەن بۆ گەشتە دووره‌که.\nمن بە زۆر شوێنی خۆم لە تەنیشت پەنجەرەیەكەوە كردەوە. ئەو كەسەی لە تەنیشت منەوە دانیشتبوو، كیسەیەكی لایلۆنی سەوزی بە توندی لەناو دەستدا گرتبوو. ئەو نه‌عله‌کی کۆنی لە پێدا بوو، چاکه‌تێکی كۆنی لەبەردابوو، ئەو پەشۆكا دیار بوو.\nتەماشای دەرەوەی پاسه‌که‌م كرد و زانیم خەریكە دێیەكەم بە جێ دێڵم. ئەو جێگایەی كە تێیدا گەورە ببووم. من ده‌چوومه شارێكی گەورە.\nهەموو كەلوپەلەكان بار كران و گەشتیاره‌كانیش لە شوێنەكانیان دانیشتن. دەستفرۆشەكان هێشتا بە پاڵەپەستۆ دەهاتنە ناو پاسه‌که، بۆ ئەوەی شتەكانیان بە گەشتیارەكان بفرۆشن. هەموویان ناوی ئەو شتانەیان ده‌گوت كرد كە بۆ فرۆشتن پێیان بوو. من پێموابوو ئه‌و وشانه‌ی گوێم لێبوون، زۆر سەیر بوون.\nهەندێك لە گەشتیارەكان خواردنەوەیان كڕی، هه‌ندێکیشیان چه‌ره‌ساتیان كڕی و دەستیان بە خواردن كرد. ئەوانە‌ی پارەیان نەبوو، وەكوو من، تەنیا تەماشایان ده‌كرد.\nئەو جموجۆڵانە بە لێدانی هۆڕنی پاسه‌که كۆتاییان پێ هات، که ئه‌وه ئاماژه‌یه‌ک بوو بۆ ئه‌وه‌ی كە ئێمە ئامادەین بۆ رۆیشتنین. شاگرد شوفیرێك هاواری كرد كە دەستفرۆشەكان دەبێ بڕۆنە دەرەوە.\nدەستفرۆشەكان پاڵیان بە یەكترەوە نا بۆ ئەوەی لە پاسه‌که بچنە خوارەوە. هەندێكیان باقی پارەكانیان بە گەشتیارەكان دایەوە. هه‌ندێکیشیان له کۆتایی کات هه‌وڵیان دا شتی زیاتر بفرۆشن.\nكاتێك كە پاسه‌که وێستگەكەی بە جێهێشت، من لە پەنجەرەوە تەماشای دەرەوەم كرد. بیرم لەوە ده‌كردەوە كە ئایا جارێكی دیكە دەتوانم بۆ گوندەكەم بگەڕێمەوە.\nهەرچی سەفەرەكە بەرەو پێشەوە دەچوو هەوای ناو پاسه‌که زۆر گەرمتر دەبوو. من چاوەكانم داخست و بەو هیوایەی خەوم لێ بكەوێت.\nبەڵام بیرم هەر له لای ماڵەوە بوو. ئایا دایكم سەلامەت دەبێ؟ ئایا دەتوانم هیچ قازانجێك لە كەروێشكەكانم بكەم؟ ئایا براكەم لە بیری دەبێ داره ساواکانم ئاو بدات؟\nلە رێگا توانیم نێوی ئەو جێگایەی شارە گەورەكە لە بەر بكەم كە مامم لێی دەژیا. له به‌ر خۆوه قسه‌م کردن، هه‌تا خه‌وم لێکه‌وت.\nنۆ كاتژمێر دواتر، بە دەنگێکی بەرز وه‌خەبەر هاتم كە بانگی گەشتیارەكانان دەكرد بۆ گەڕانەوە بۆ گوندەكەم. منیش جانتا چكۆلەكەم هەڵگرت و لە پاسه‌که هاتمه خوارێ.\nئه‌و پاسه‌ی ده‌گه‌ڕایه‌وه بە خێرایی پڕ بوو. گرنگترین شت ئێستا بۆ من ئەوە بوو كە بە دوای ماڵی ماممدا بگەڕێم.\nتۆوێكی بچووك، چیرۆكی وانگاری ماتای نوزیبێله و سێ تاڵە موو مریشك و هەزارپێ جاشك گۆرانیه‌کانی ساكیما ئانانسی و زانایی مریشك و هەڵۆ


سێ بابەت لە سی و شەشەمین خولی ''فێستیڤاڵی جیهانیی فیلمی فەجر''ەوە.\nنمایشکردنی ھەشت بەڵگەفیلمی بیانی لە فێستیڤاڵی جیھانیی فیلمی فەجر.\nھەشت بەڵگەفیلمی بیانی لە بەشی "بەڵگەفیلم لەژێر گەورەبین"ی سی و شەشەمین خولی فێستیڤاڵی جیھانیی فیلمی فەجر نمایشکران.\nبە پێی راپۆڕتی لێژنەی راگەیاندنی سی و شەشەمین خولی فێستیڤاڵی جیھانیی فیلمی فەجر، ئەمساڵ لە بەشی "بەڵگەفیلم لەژێر گەورەبین" Docs in Focus لە فێستیڤاڵی جیھانیی فیلمی فەجر بە رێژەی ھەشت بەڵگە فیلمی بیانی لە وڵاتانی وەکوو ؛ ئوستڕاڵیا، کۆماری چیک، بەریتانیا، ئۆکراین، پۆڵەندا و چەندانی دیکە نمایشکران.\n"چیرۆکی زەماوەندێک" A Marriage Story لە دەرھێنانی "ھلێنا ترێشتیکۆڤا" Helena Trestíková بەرھەمی ساڵی ٢٠١٧ی زایینی کۆماری چیک لە فیلمە وەرگیراوەکانی ئەم بەشەیە کە سووژەیەکی بنەماڵەیی دەگێڕێتەوە.\nرووداوگەلێکی زۆر لە ژیانی ھاوبەشی ٣٥ ساڵەی دوو ھاوسەردا روویداوە؛ لە کاتە پڕ لە بیرەوەرییەکان و خاڵە ھاوبەشەکانەوە تا ھەڵکشان و داکشانە دراماتیکەکان. ئەم ژن و مێردە لە بەشێکی زۆر لە ژیانی خۆیاندا لەگەڵ بابەتەکانی ژیانی رۆژانە لەوانە گەورە کردنی منداڵەکان و بەڕێوەبردنی ناوماڵ یا کار و کاسبیی خۆیان دەستەویەخە بوونە.\n"ھلێنا ترێشتیکۆڤا" لە ساڵی ١٩٨٠ی زایینی بە کامێراکەی خۆی چووە بۆ لای ژن و مێردێک کە بەشێک لە ژیانی ئەوان لە نوێترین بەڵگەفیلمی ئەم سینەماکارەدا بەئەزموونەی خەڵکی وڵاتی چیکدا نمایش دەکرێت. "چیرۆکی زەماوەندێک" لە درێژەی فیلمە تەلەڤیزیۆنییەکاندایە کە ترێشتیکۆڤا لە درێژەی چەند دەیەی رابردوودا سەبارەت بە ئیوانا و واتسلاوا بەرھەمی ھێناوە، بەڵام لەم بەڵگەفیلمەدا خاڵی سەرنجڕاکێشی زۆر بزوێنەر لە ژیانی ئەم ژن و مێردەدا تۆمار کراوە.\nترێشتیکۆڤا کە ئەندامی ئاکادیمیای فیلمی ئەورووپایە و ھەروەھا بۆ ماوەیەکی کورت وەزیری فەرھەنگی کۆماری چیک بوو، نووسەر و دەرھێنەرێکە کە بە فیلمەکانی "ژنان لە دەستپێکی ئەم سەدەیەدا" (ساڵی ٢٠٠١)، "مارچێلا" (ساڵی ٢٠٠٧) و "مالۆوی" (ساڵی ٢١٠٥) دەناسرێت.\n"شین" Blue لە دەرھێنانی "کارینا ھۆڵدن" Karina Holden بەرھەمی ساڵی ٢٠١٧ی وڵاتی ئوستڕاڵیایە کە تێڕوانینێکی وردبینانەی ھەیە بۆ بابەتی ژینگە و بە تایبەت پیسبوونی ئاوەکان.\nئەم بەڵگەفیلمە باسی بابەتی کەمبوونی زۆری تەندروستیی ئوقیانووسەکان دەکات. ئەو فیلمە بە ئاماژەدان بەو بابەتە پڕ لە ژانە کە زیاتر لە نیوەی ژیانی دەریایی لە ناو چووە و بە پیشەسازی بوونی دەریاکان ھەروەھا بەردەوام زیاتر و زیاتر دەبێت، باسی ئەو ئاستەنگانە دەکات کە ئێمە لەگەڵیان بەرەوڕووین و ھەڵبەت ئەو ھەلانەی کە بۆ دروستکردنی گۆڕانکارییە پۆزەتیڤەکان بوونی ھەیە.\n"کارینا ھۆڵدن" لە تەمەنی ٢٣ ساڵیدا چووە یەکەی مێژووی سروشتیی "ئەی بی سی" و ماوەی حەوت ساڵ وەکوو لێکۆڵەر لەسەر بەڵگەفیلمەکانی ژینگەی وەحشی دەریایی کاری کرد، ھەتا ئەوەی کە لە کۆتاییدا ئەزموونی بەرھەمھێنانی پەیدا کرد. ئەو لە گەڕانەوەیدا بۆ زێدەکەی خۆی واتە ئوستڕاڵیا، چێکردنی بەڵگەفیلمی لە ژانرە جۆراوجۆرەکاندا درێژە پێدا و بەردەوام لە کارەکەیدا پێشکەوتنی بەدەستھێنا. نوێترین بەڵگەفیلمی ئەو بە ناونیشانی "شین" لەوە پێش لە فیستیڤاڵە جۆراوجۆرەکان لەوانە ڤەنکۆڤەری ٢٠١٧ چۆتە سەر پەردەی سینەما.\n"ئێلدۆرادۆ" Eldorado لە دەرھێنانی "مارکۆس ئیمھۆف" Markus Imhoof بەرھەمی ساڵی ٢٠١٨ی زایینی وڵاتانی سویسڕا و ئەڵمانیایە و باسی بابەتی پەنابەران دەکات. "مارکۆس ئیمھۆف" بە ئیلھام وەرگرتن لە ھەڵسوکەوتی خۆی لەگەڵ منداڵێکی ئیتاڵیایی پەنابەر بە ناوی جۆوانا لە رەوتی جەنگی جیھانی دووھەم، چۆنییەتی ھەڵسوکەوت لەگەڵ پەنابەران و کۆچبەران لەم رۆژگارەدا لە دەریای مدیتەرانە، لوبنان، ئیتاڵیا، ئەڵمانیا و سویسڕا دەگێڕێتەوە.\n"مارکۆس ئیمھۆف" لەدایکبووی ساڵی ١٩٤١ی زایینی لە شاری وینتێرتۆر لە وڵاتی سویسڕا کە لە شاری زۆریخ مێژووی ھونەری خوێند و لە ساڵی ١٩٦٦ی زایینی کۆمپانیای فیلمسازیی خۆی بە ھاوکاری دۆستەکانی دامەزارند. ئەو ئەزموونی وانەگوتنەوەی لە قوتابخانەی فیلمی میلانۆ، ئاکادیمیای فیلمی بەرلین و زانستگای فیلمی زۆریخ ھەیە. ئەو لەگەڵ "ئێلدۆرادۆ" بەر لە ئێستا چۆتە فێستیڤاڵەکانی نێونەتەوەیی بەرلین و ھۆنگ کۆنگ لە ساڵی ٢٠١٨ی زایینی.\nفیلمی سینەمایی "دەریا لە دوورمەوداوە لە ئێمە دەڕوانێت" The Sea Stares at Us from Afar لە دەرھێنانی "مانۆئێل مۆنیۆز ریواس" Manuel Muñoz Rivas بەرھەمی وڵاتانی ئیسپانیا و ھۆڵەندایە. ئەم بەڵگەفیلمە چووە بۆ لای چەند پیاو کە بە تەنیا لە کەپرەکانی خۆیاندا رووەو دەریا دەژین؛ چەند پەناگەیەکی چکۆلە و ساکار کە لە نێوان تەپۆڵکەگەلی لیمدا زۆر بە سەختی دێنە بەر چاو. ئەوان لەو ئەفسانانەی کە باسی ھەبوونی شارێکی کۆن و مێژوویی و بەشکۆ دەکەن کە لە ناو دڵی لیمەکانی ژێر پێی ئەواندا چۆ‌تە ژێر زەوی، بێ ئاگان.\n"مانۆئێل مۆنیۆز ریواس" لە دایکبووی ساڵی ١٩٧٨ی زایینی لە شاری سۆیای ئیسپانیا، لە دوای خوێندن لە بەشی پەیوەندییەکان لە قوتابخانەی نێونەتەوەیی فیلمی "سەن ئانتۆنیۆ دێ لۆس بانۆس" لە وڵاتی کوبا ناونووسی کرد. ئەو بێجگە لە دەرھێنەری، کاری مۆنتاژیش دەکات و وانەبێژی سینەماشە. ئەو کە فیلم گەلێکی وەکوو "سێند‌ێرۆ" (ساڵی ٢٠٠٨) و "ھاوڕی لەگەڵ با" (ساڵی ٢٠٠٩)ی لە کارنامەی خۆیدا ھەیە، بەر لە فێستیڤاڵی جیھانیی فیلمی فەجر بە فیلمی "دەریا لە دوورمەوداوە لە ئێمە دەڕوانێت" چووبوو بۆ فێستیڤاڵی نێونەتەوەیی فیلمی بەرلینی ٢٠١٧ی زایینی.\n"دەریای غەم" Sea Sorrow یەکەمین ئەزموونی دەرھێنانی "وێنسا رێد گریۆ" Vanessa Redgrave بەرھەمی ساڵی ٢٠١٧ی زایینی بەریتانیا و قووڵ بوونەوەیەکی زیندوو و یەکجار تایبەتییە سەبارەت بە قەیرانی پەنابەریی ئەم رۆژانە لە سەرتاسەری جیھان. سینەماکار بە کەڵک وەرگرتن لە سووچی تێڕوانین و کەلامی مرۆڤە جۆراوجۆرەکان، رابردوو و ئێستا و بەڵگەفیلم و درام تێکەڵاو دەکات بۆ ئەوەی کە لە روانگەی خۆیەوە باسی گرینگیی مافی مرۆڤ بکات.\n"وێنسا رێد گریۆ" لەدایکبووی ساڵی ١٩٣٧ی زایینی یەکێکە لە بەناوبانگترین ئەکتەرەکانی شانۆ، سینەما و تەلەڤیزیۆنی ئینگلتەرا. ئەو کە لە ساڵی ٢٠٠٣ لە تەلاری ناودارانی شانۆی ئەمەریکا وەرگیرا و لە ساڵی ٢٠١٠ی زایینی خەڵاتی دەستکەوتی بۆ تەمەنێک لە ئاکادیمیای ھونەرگەلی سینەما و تەلەڤیزیۆنی بەریتانیا بەدەستھێنا، ئەکتەرێکی گەورە و ستایش کراوە کە ئارتۆر پێن و تێنسی ویلیامز لەو بە ناونیشانی "گەورەترین ئەکتەری زیندووی ھاوچەرخی ئێمە" ناویان بردووە. رێد گریۆ بە گشتی ھیچ خەڵاتێک نییە کە تا ئەمڕۆ بەدەستی نەھێنابێت و تەندیسەکانی ئۆسکار، ئێمی، تۆنی، بەفتا، ئۆلۆویە، کان، گۆڵدن گڵۆب و یەکێتی ئەکتەرانی سینەمای ئەمریکای لە ماڵێدا ھەیە.\n"بەردەکانی ئاسمان" Meteors لە دەرھێنانی "گۆرجان کێلتێک" Gürcan Keltek بەرھەمی ساڵی ٢٠١٧ی زایینی وڵاتانی تورکیا و ھۆڵەندا بەڵگەفیلمێکی دیکەی بەشداربووە لە بەشی "بەڵگەفیلم لەژێر گەورەبین"ی سی و شەشەمین خولی فێستیڤاڵی جیھانیی فیلمی فەجر.\n"بەردەکانی ئاسمان" کە فیلمسازیی بەڵگەیی و شڕۆڤەی سیاسی تێکەڵاو دەکات و زەوینییەکان لەگەڵ کەیھان پەیوەند دەکات، فیلمێکە سەبارەت بە بیرەوەریی و دیارنەمانی مرۆڤەکان، شوێنەکان و ھەر شتێکی دیکە.\n"گۆرجان کێلتێک" لەدایکبووی ساڵی ١٩٧٣ی زایینی لە دوای دەرچوون لە بەشی سینەما، کاری دەرھێنانی چەند کورتە فیلمی ئەنجام دا. کورتە فیلمی ئەو بە ناوی "کاری زیادە" (ساڵی ٢٠١٢) بۆ فێستیڤاڵی جۆراوجۆری وەکوو "داک لایپزیگ" رۆیشت و فیلمە نیوە بڵیندەکەی بە ناونیشانی "موستەعمرە" (ساڵی ٢٠١٥) لە فێستیڤاڵی "فید مارسێی" چووە سەر پەردەی سینەما. "بەردەکانی ئاسمان" یەکەمین فیلمی بڵیندی ئەوە.\n"ماڵی نووسەران" Slovo House لە دەرھێنانی "تاراس تۆمێنکۆ" Taras Tomenko بەرھەمی ساڵی ٢٠١٧ی وڵاتی ئۆکراین بە سووژەیەکی نزیک لە ئەدەبیات بەرھەم ھێنراوە. بەسەرھاتەکە بەم شێوەیەیە کە لە ساڵی ١٩٣٠ی زایینی بە پەسند کردنی ئیستالین چێکردنی ماڵی "ئۆسلۆو" بە تایبەت بۆ نووسەرانی ئۆکراینی دەست پێدەکات. بە رێژەی ٦٤ ئاپاڕتمانی ئاسوودە بە ژووری نەھارخواردن، ژووری ھەتاوگرتن و ھێزە خزمەتکارەکان کە لە یەک قسەدا بەھەشتێکی راستەقینەیە بۆ خولقێنەرانی بەرھەم گەلی ئەدەبی دروست دەکرێت، بەڵام ئەم بەھەشتە بە سیستەمێکی چاودێریی تایبەت و رایەڵەیەک لە لێپرسراوان بە جۆرێک دیزاین کراوە کە نووسەران بخاتە ژێر چاودێری.\n"تاراس تۆمێنکۆ" لە دایکبووی ساڵی ١٩٧٦ی زایینی لە شاری کەی ئێف لە وڵاتی ئۆکراین لە کۆلێژەکانی زمانناسی و ھونەرەکانی شانۆ، سینەما و تەلەڤیزیۆنی زانستگای کەی ئێف دەرچوو. ئەو لە کۆتاییەکانی دەیەی ١٩٩٠ی زایینی بە کورتە فیلمی "کوشتارگە" چێکردنی فیلمی دەست پێکرد و تا ئەمڕۆ بەرھەم گەلی کورتە فیلم، بەڵگەفیلم و تەلەڤیزیۆنی جۆراوجۆری بردۆتە بەر کامێرا.\n"ھاودڵی" Communion لە دەرھێنانی "ئانا زامتێسکا" Anna Zamecka بەرھەمی ساڵی ٢٠١٦ی زایینی وڵاتی پۆڵەندا بە دوای سووژەیەکی بنەماڵەییدا دەچێت. ئۆلا کچێکی تەمەن چواردە ساڵەیە کە لە باوکێکی کەم ئەندام، برایەکی تووشبوو بە ئۆتیسم و دایکی ئاگاداریی دەکات کە لەگەڵ ئەوان ناژی. ئەو ھەموو ھەوڵی خۆی دەخاتە گەڕ بۆ ئەوەی کە دیسان بنەماڵەکەی پێکەوە لە دەوری یەکتر کۆ بکاتەوە.\n"ئانا زامتێسکا" کە لە شاری وەرشۆ دەژی و لەوێ کار دەکات، ھەر لەم شارە و لە شاری کۆپێنھاگ لە بەشەکانی رۆژنامەوانی، خەڵک ناسی و فۆتۆگرافیدا خوێندنی تەواو کردووە. "ھاودڵی" یەکەمین فیلمی بڵیندی زامتێسکایە کە خولی ڕاھێنانی چێکردنی بەڵگەفیلمی پیشەیی لە قوتابخانەی وایدا تێپەڕاندووە. ئەو بەم فیلمە بۆ فێستیڤاڵە جۆراوجۆرەکان لەوانە وەرشۆ چووە و لە رووداوگەلێکی گرینگ وەکوو فێستیڤاڵی نێونەتەوەیی بەڵگەفیلمی بەڕازیل، خەڵاتەکانی ئاکادیمای فیلمی ئەورووپا، فێستیڤاڵی نێونەتەوەیی بۆداپێست و چەندانی دیکە بە دەستی پڕ گەڕاوەتەوە.\nفیلمی کوردی "ئێل کلاسیکۆ" لە فێستیڤاڵی جیھانیی فیلمی فەجر پێشوازی لێکرا.\nفیلمی سینەمایی "ئێل کلاسیکۆ" لە دەرھێنانی "ھەڵکەوت مستەفا" لە لایەن بینەرانی بەشی "زەنگی حەوتەم"ی فێستیڤاڵی جیھانیی فیلمی فەجر پێشوازیی لێکرا.\nبە پێی راپۆڕتی لێژنەی راگەیاندنی سی و شەشەمین خولی فێستیڤاڵی جیھانیی فیلمی فەجر، بەشی "زەنگی حەوتەم" The ٧th Hour سی و شەشەمین خولی فێستیڤاڵی جیھانیی فیلمی فەجر بە نمایش کردنی حەوت فیلمی بڵیندی سینەمایی و چوار کورتە فیلم کاری خۆی دەست پێکرد و لەم بەشەدا فیلمی بڵیندی سینەمایی "ئێل کلاسیکۆ" El clásico لە دەرھێنانی "ھەڵکەوت مستەفا" و بەرھەمی وڵاتانی عێراق و نەرویج لە لایەن بینەرانی سی و شەشەمین خولی فێستیڤاڵی جیھانیی فیلمی فەجر لە سینەماکانی تاران پێشوازیی لێکرا.\nلە لاپەڕەەی بڵاڤۆکەکانی رۆژانەی تایبەتی فێستیڤاڵی جیھانیی فیلمی فەجر، نمایش کردنی فیلمی سینەمایی "ئێل کلاسیکۆ"ی "ھەڵکەوت مستەفا" لە بەشی لاوەکیی تایبەت بە قوتابیاندا بە مانشێتەکانی "کوردستان، ئیسپانیا، لالیگا و خەونە وەدینەھاتووەکان"، "مەترسییەکانی ئەوینداری" بابەت و رەخنەی پۆزەتیڤ سەبارەت بەو فیلمە کوردییە نووسراوە.\nفیلمی کوردی "ئێل کلاسیکۆ" کە چیرۆکی "ئالان" و براکەی دەگێڕێتەوە کە لە کوردستانی عێراقەوە بەرەو ئیسپانیا وەڕێدەکەوێت بۆ ئەوەی کە یاریزانی خۆشەویستی خۆی "کریس رۆناڵدۆ" ببینێت. ئەو فیلمە لە فێستیڤاڵی نەتەوەیی فیلمی نەرویج، خەڵاتی باشترین فیلم و لە فێستیڤاڵی نێونەتەوەیی فیلمی دوبەی خەڵاتەکانی باشترین فیلمی چیرۆکی و باشترین دەرھێنان و خەڵاتی تایبەتی دەستەی دادوەرانی بۆ ھەڵکەوت مستەفا بە دیاری ھێنا.\nساڵی ٢٠١٦ی زایینی بۆ بەشداریی لە بەشی فیلمەکانی زمانی بیانی بۆ ھەشتاونۆھەمین خولی خەڵاتی ئۆسکار ناردراوە، بەڵام لە بەشی کێبڕکێ وەرنەگیرا. "ئێل کلاسیکۆ" دەستەواژەیەکی وەرزشییە، بە رکابەرییەکانی کە لە نێوان دوو یانەی تۆپی پێی بارسێلۆنا و رێئاڵی مەدرید بەڕێوەدەچێت، دەڵێن "ئێل کلاسیکۆ"؛ ئەو یارییانەی کە لایەنگرانی ھەر دوو یانەکە کۆ دەکاتەوە و ھەردەم میلیۆنان کەس لە سەرتاسەری جیھان بۆ بینینی دادەنیشن. ئەم کێبڕکێیانە پاشەکەوتی چیرۆک و ناوێکە کە "ھەڵکەوت مستەفا" بۆ دوایین فیلمی خۆی ھەڵیبژاردووە.\n"ئێل کلاسیکۆ" فیلمێکی جادەییە سەبارەت بە دوو برا کە بۆ وەدیھێنانی خەونەکانیان گیانی خۆیان دەخەنە مەترسییەوە. "ئالان" و "شیروان" دوو برای کورتەباڵان کە نیشتەجێی بەشی ھەورامانی ھەرێمی کوردستانی عێراقن. ئەوان بە جۆش و خرۆشەوە یارییەکانی بارسێلۆنا و رێئاڵی مەدرید دەبینن و یانەکانی خۆشەویستی خۆیان ھان دەدەن. ئالان خەونی ھاوسەرگیری لەگەڵ کچێکی باڵابەرز بە ناوی "گۆنا" ھەیە، بەڵام "جەلال" باوکی کچەکە بە توندی دژایەتی لەگەڵ ئەم زەماوەندە دەکات. جەلال کە تەواو لایەنگری یانەی رێئاڵی مەدریدە، جووتێک کەڵاشی بە لۆگۆی رێئاڵی مەدرید بۆ ئەستێرە خۆشەویستەکەی "کریستیانۆ رۆناڵدۆ" دووریوە و ھیوای ئەوەی ھەیە کە رۆژێک لە رۆژان ئەو کڵاشە بە دەستی ئەم یاریزانە پۆرتۆگاڵییە بگەیەنێت. ئالان کڵاشەکان دەدزێت و لەگەڵ براکەی شیروان، سواری ماتۆڕێکی چوار تەگەری دەبن و بەرەو سەفەرێکی نایاسایی و پڕ لە مەترسی وەڕێدەکەون، بۆ ئەوەی کە رەنگ بێت جەلال بە ئاواتە لەمێژینەکەی بگەیەنن و بتوانن رەزامەندیی ئەو بۆ زەماوەندی ئالان لەگەڵ کچەکەی بەدەست بھێنن. ئەو ئامانجەکەی کە گەیشتن پێی بە لەبەر چاو گرتنی کورتەباڵا بوونی خوازبێنیکەر کارێکی ئاسان نییە.\nھونەرمەندی سینەماکار "ھەڵکەوت مستەفا" لەدایکبووی شاری سلێمانی لە ھەرێمی کوردستانی عێراق، ساڵی ٢٠٠٠ لە تەمەنی ١٥ ساڵیدا ھاوڕێ لەگەڵ بنەماڵەکەی بۆ وڵاتی نەرویج کۆچیان کرد. ئەو لە دوای کۆتایی ھاتنی خوێندنەکەی لە بەشی دەرھێناندا لە ساڵی ٢٠١١ی زایینی یەکەمین فیلمی بڵیندی خۆی بە ناوی "دڵی سوور" کە درامێکی ئەویندارانەیە بە تەوەری بابەتی مافەکانی ئافرەتان بەرھەمھێناوە. ئەو دوای چێکردنی بەڵگەفیلمێک بە ناوی "ترسی ژنان لە داعیش" لە ساڵی ٢٠١٥ی زایینی دووھەمین فیلمی چیرۆکیی خۆی بە ناوی فیلمی سینەمایی "ئێل کلاسیکۆ" بەرھەمھێناوە.\nپێشانگای "١٢٠ وێنەی فۆتۆگرافی لە ١٢٠ دەرھێنەری مێژووی سینەمای ئێران" کرایەوە.\nلە بەرەبەری ١٢٠ ساڵەبوونی سینەمای ئێران پێشانگای "١٢٠ پارچە وێنەی فۆتۆگرافی لە بەرھەمەکانی ١٢٠ دەرھێنەری مێژووی سینەمای ئێران" لە کۆشکی سی و شەشەمین خولی فێستیڤاڵی جیھانیی فیلمی فەجر کرایەوە.\nبە پێی راپۆڕتی لێژنەی راگەیاندنی سی و شەشەمین خولی فێستیڤاڵی جیھانیی فیلمی فەجر، پێشانگای "١٢٠ پارچە وێنەی فۆتۆگرافی لە بەرھەمەکانی ١٢٠ دەرھێنەری مێژووی سینەمای ئێران" بە ئامادەبوونی "ڕەزا میرکەریمی" دەبیری سی و شەشەمین خولی فێستیڤاڵی جیھانیی فیلمی فەجر، "عەلیڕەزا شوجاع نووری" بەڕێوەبەری ئاڵوگۆڕی ئەزموونە سینەماییەکان، "سەیفوڵڵا سەمەدیان" بەڕێوەبەری رووداوە تایبەتەکانی فێستیڤاڵ و کۆمەڵێک لە ھونەرمەندانی ئێرانی و بیانی لەوانە "دێبۆرا یانگ" رەخنەگری ناوداری ماڵپەڕی ھاڵیوود ریپۆرتەر و وێرایتی، "میشێل فرۆدۆن" سەرنووسەری پێشووی کایە دۆ سینەما و رەخنەگری ماڵپەڕی ھاڵیوود ریپۆرتەر، "فڕانکۆ نێرۆ" ئەکتەری ناوداری ئیتاڵیایی و چەندین ئەکتەری سینەما لە نھۆمی حەوتەمی پەردیسی سینەمایی چارسوو کرایەوە.\n"سەیفوڵڵا سەمەدیان" بەڕێوەبەری رووداوە تایبەتەکانی فێستیڤاڵی جیھانیی فیلمی فەجر لەم رێوڕەسمەدا گوتی: ئەمساڵ بە بۆنەی ئەوەی کە لە بەرەبەری ١٢٠ ساڵەبوونی سینەمای ئێرانداین، گەڕانەوەیەکی فۆتۆگرافەرانەمان بۆ مێژووی سینەمای ئێران لێدا و کەسی یەکەمیش کە چووین بۆ لای، "جەماڵ ئومید" مێژوونووس و رەخنەگری سینەمای ئێران بوو، لەبەر ئەوەی کە زانستێکی سینەمایی باشی ھەیە و لێکۆڵینەوەیەکی زۆری لەم بوارەدا ئەنجام داوە. وێنەگرانی فۆتۆگرافەری سینەمای ئێران یارمەتییان داین بۆ ئەوەی کە بە خێراییەکی باش کۆمەڵەی ئەم وێنانە ئامادە بکرێت و کۆ بکرێتەوە.\nسەمەدیان گوتی: ھەڵبژاردنی وێنەکانی پێشانگای "١٢٠ پارچە وێنەی فۆتۆگرافی لە بەرھەمەکانی ١٢٠ دەرھێنەری مێژووی سینەمای ئێران" بە لەبەر چاوگرتنی دەوری کاریگەریدانەری یەک فیلم لە ژیانی ھونەری دەرھێنەرەکەیدا و لە ھەمووی گرینگتر دەوری یەک فیلم لە قۆناغە گرینگ و مێژووییەکانی سینەمای ئێراندا ئەنجام دراوە. لەم ڕووەوە تەنیا وێنەیەک لە فیلمێک لە ١٢٠ دەرھێنەری ھەڵبژاردە لە نێو دەرھێنەرەکانی سینەمای ئێران دەستنیشان کراوە. لەو پێشانگایەدا پێداچوونەوەمان ھەیە بۆ مێژووی سینەمای ئێران کە بۆ ھەمیشە لە ئەرشیڤی مێژووی سینەمای ئێراندا وەکوو سەرچاوەیەک ھەرمان دەبێت.\n"سەیفوڵڵا سەمەدیان" ھەروەھا گوتی: ھەڵبژاردنی کۆمەڵەی ١٢٠ کەس لە دەرھێنەرەکانی مێژووی سینەمای ئێران و دیاری کردنی یەک فیلمی تایبەت بۆ ھەر یەک لەوانە و کۆکردنەوەی یەک وێنەی فۆتۆگرافیی تایبەت لە ھەر فیلمێک کە تایبەتمەندیی دیمەن و روانگەی دیاریکراو و فۆتۆگرافەرانەی ھەبێت، کارێکی یەکجار چەتوون و ھەستیار بوو کە ئێمە ھەوڵماندا بە ھاوڕێیەتی و یارمەتی کۆمەڵێک لە ھاوکارانی ئاگادار، بەرھەمەکانی سینەمای ئێران لە ماوەی ١٢٠ ساڵدا بە وردبینی و ھەستیارییەوە لێکدانەوەیان بۆ بکەین.\nلەو پێشانگایەدا وێنەگەلی فۆتۆگرافی لە فیلمی "لەیلی و مەجنوون" بەرھەمی "عەبدولحوسێن سپەنتا" تا بەرھەمەکانی دەیەی ٩٠ی سینەمای ئێران نمایش کراوە. لە بەشی پێشانگای "رووداوە تایبەتەکان"دا لەم خولەی فیستیڤاڵی جیھانیی فیلمی فەجر پێشانگایەک لە وێنەکانی فۆتۆگرافی نەکراوی فیلمەکانی "مانگا"، "بای سەبا" و لە خولی سی و پێنجەمی فیستیڤاڵی جیھانیی فیلمی فەجردا پێشانگای وێنەکانی فۆتۆگرافی نەکراوی فیلمی "ناخودا خورشید" و ھەروەھا پێشانگای وێنەی فۆتۆگرافی و پۆستەری رێزلێنانی سینەماکاری کۆچکردوو "عەباس کیارۆستەمی" ھاوکات لەگەڵ فێستیڤاڵ بەڕێوەدەچێت.\nئەمساڵ پێشانگای "١٢٠ پارچە وێنەی فۆتۆگرافی لە بەرھەمەکانی ١٢٠ دەرھێنەری مێژووی سینەمای ئێران" ھاوڕێ لەگەڵ پۆستەرەکانی سێ خولی بەشەکانی سەرەکی و لاوەکیی فیستیڤاڵی جیھانیی فیلمی فەجر ئاراستە دەکرێت. ئەم پۆستەرانە بە گشتی بە بەڕێوەبەرایەتی ھونەریی "ئیرەج تەقی پوور" و دیزاینی "حەمیدڕەزا بەیدەقی" و دوو پارچە لە دیزاینەکانی "عەلی خورشیدپوور" لەم پێشانگایەدا نمایش کراون.


ئاکۆ برایم: سەربەخۆیى شیاوى میللەتێکە کە ڕێزى وڵاتەکەى بگرێت. – WTARIKURD\nچى لەو دیمەنە ناشیرین ترە کاتێک ئەبینى دووسێ کەس لەپارکێک یان شوێنێکى گشتى دانیشتوون، پاش خۆیان یەک تەنەکە توێکڵى گوڵەبەرۆژە و فیلتەرى جگەرە جێدێڵن. چى لەوەبێزارترە کاتێک لەنانەواخانە یان لەشوێنێک سەرەت گرتووە و راوەستاویت، کەچى لەولاوە فڵق زرتە بۆزێک بەبێ ئەوەى هەست بەهیچ بکات، بەبێ ئەوەى تۆزقاڵێک رێز بۆخۆى و دەوروبەرى دابنێت، یەکەو راست بەبێ روخسەت و هیچ یارمەتییەک دێتە پێشەوە و نۆرەبڕى دەکات.\nچى لەو دیمەنە قێزەونترە کاتێک شوفێریی دەکەیت دەبینیت شوفێرەکەى بەرامبەرت بەبێ هیچ ئاماژەو ئاگادارییەک دێتە سابدى تۆ و یان لەبەر دەمتا ئەوەستێت، بێ ئەوەى هیچ حسابێک بۆ ئوتومبیل و پیادەڕۆ بکات. کاممان هەیە رۆژانە ئەو ئەودیمەنە ناشیرینە نەبینین کە خەڵکى لەجامى ئوتومبیلەوە پاشەڕۆو کلینس و شتى بێکەڵک فڕێدەدەنە سەر زەوى! کاممان هەیە شێت و هار نەبێت کاتێک بۆ بەسەربردنى کاتێکى خۆش ئەچینە دەرەوە ئەبینین ئەو خەڵکە بێ هەستە ئەو خەڵکە نەفامە، پاش خۆیان ژێر دارو دەرخت و سەرچاوەى ئاو و ئەو ژینگە جوانەیان کردووە بەسەرە نوێلک؟!\nمن تێناگەم بۆچى هەستى بەرپرسیاریەتیمان کەمە؟ بۆ سۆز و خۆشەویستیمان بۆ گەل و نیشتمان لاوازە؟ تۆ بڕوانە ئەو کەلوپەلانەى لەفەرمانگە و خوێندنگە و شوێنە گشتى یەکاندا هەیە، هەمان شتتبش لەماڵى زۆربەماندا هەیە، بەڵام باشە بۆچى شمەک و کەلوپەلى ئەوێ کەم بەرگە دەگرێت و زوو لەناو دەچێت، کەچى لەماڵى خۆماندا تا دەیان ساڵ و پتر دەمێننەوە بەرگە دەگرێ؟! لەماڵدا رێز لێدەگرین و دەیپارێزین چونکە بەموڵکى خۆمانى دەزانین و پارەمان پێداوە، ئەوانى دیکەش بەموڵکى حکومەتى دەزانین نەک هى خۆمان، لامان وایە کە حکومەت کەمتەرخەم بوو، موچەى نەدا، ئاو و کارەبا و خزمەتگوزارى وەک پێویست نەبوو، ئیدى ئەبێت وەک مۆرانە و مڵە بکەوینە خاپورکردن و لەناوبردنى تەواوى ئەو شتانە. راستە ئەوانە موڵکى حکومەتن و بەپارەى ئەوا ن کڕدراون، بەڵام خۆ ئەو شتانە هەمووى ئێمە بەکاریدێنین نەک حکومەت، خۆ گەر سەدان حکومەتیش بگۆڕێت شمەکەکان لەشوێنى خۆیانن، هەر بۆ ئێمە دەمێنێتەوە.\nتۆ تەماشاى وڵات بۆتە وێرانە، هەموو خەریکى ویڕانکردنین، کەس بیر لەباشکردن و خزمەتى ناکاتەوە، وڵات و نیشتمانیان کردووە بە ئوتێل ومیوانخانە، ئیمرۆ لێرەین سبەى چۆڵى دەکەین و بەجێیدێڵین. هەموو وەک کۆچەرى و شوانکارە لەم وڵاتە دەڕوانین، ئەوەندە لامان بەرز و بایەخدارە تا بەرهەم و سوودى ئەبێت بۆمان، کە نەما ئیدى بەجێێدێڵین روودەکەینە شوێنێکى دیکە، لەسەدا هەشتاى خەڵکى ئەم وڵاتە خۆى بەمیوان دەزانێت و چاوەڕێى ئەوەیە دەرفەتێکى بۆهەڵکەوێت بچێتە ئەوروپا.\nلایەنى خەمخۆر و بەرپرسیش، تەواو بێخەمن، هیچ باکیان بەو نەهامەتى و وێرانەیە نى یە، تەنها لەبیرى ئەوەدان زۆرترین قازانج و باشترین سەرمایە پێکەوە بنێن، زۆرترین کۆمپانیاو بیرە نەوت بۆ خۆیان بەدەست بێنن، ئیدى وڵات بەچ ئاقارێکدا دەڕوات، ژینگە پیس دەبێت و دەشێوێت وەک ئێستاى ناوچەى بازیان جاڕ بەجەهەنەم، خۆ ئەوان زیان ناکەن.\nلەلاشەوە بەم گەل و گیپاڵ و هەستە جوانەمانەو لافى کوردایەتى و سەربەخۆى لێدەدەین، گەرەکمانە بەو هەست و ویژدان و هزرە دواکەوتویەمان ببینە دەوڵەت و خاوەن نیشتمان و ئاڵا. ئەى هەش بەسەرمان، ئەى ماڵى نەوێرانم، ئەبێت ئەو دەوڵەتە چى بێت، چ مەخسەرەو گاڵتە جاڕییەک بێت کەرۆڵەکانى لەو نموونەیە بن، ئوتومبیل و ماڵى خۆیان لەخاک وئاوەکەى خۆشتر بوێت؟\nبەبڕواى من پێش ئەوەى بەیت وبالۆرەى دەوڵەت وسەربەخۆى لێبدەین، پێش ئەوەى هات و هاوار بۆ بوونە دەوڵەت بکەین، پێویستە هەموومان رێز لەئاو وخاک وو نیشتمان بگرین، چۆن ماڵ وئوتومبیل و جلو بەرگ و کەلوپەلى خۆمان لا شیرین وبەنرخە، بەگیان و دڵ پارێزگارى لێدەکەین، دەبێت ئەوهاش لەپیرە وڵات بڕوانین، تاهەست بەبەرپرسیارێتى نەکەین، تاخۆمان بەخاوەنى هەربستێکى ئەم وڵاتە نەزاین، تاوەکو مرۆڤ لەسەر ئەم خاکە هەڵسوکەوت نەکەین، رێز و شکۆى بۆ نەگێڕینەوە، سەربەخۆیى و بوونە دەوڵەت تەنها هەر بڵقى سەرئاوە.


ئارام شەیدا وەسێتێ دەکەم تخوا ئەگەر نەفامم aram shaida wasete dakam txwa agar nafamm\nباشترین و ئاسانترین رێگا بۆ ماکیاژی پشتی چاو\nئاغایەک وتیە مەلایەکی گوندەکەی ئەگەر خوام پێ نیشان نەدەی ئیلا دەتکوژم! عمر محمود فقئ mam wasta\nباشترین کاتی خەون چیە؟ عومەر مەحمود فەقێ omer mahmud faqe مام وةستا mam wasta عمر مختارباسی خةون\nدکتۆر عبدالواحید -گوێ لەمە بگرن - ئەگەر خوا چاوێکی لێ سەندیەوە لەبەرامبەردا شتێکی ترت پێ ئەبەخشێ\nDaily Video | 6316 Views\nئەگەر خوا بەندەیەکی خۆی خۆشبوێ چی بۆ دەکات. مامۆستا عبدالخالق رووناکی mamosta abdulxalq rwnaki\nئەگەر بمانەوێ نەتەوەیەکی ئازاد و سەربەخۆ بین. مامۆستا فاتیح شارستێنی mamosta fatih م.فاتح شارستاني\nئەگەر دەریش نەچویت گرنگ رەوشت بەرزیتە - مامۆست فاتیح شارستێنی mamosta fatih sharsteni\nبەسەرهاتێکی خۆش (ئەگەر ئەمه پشیلەکەیە ئەی گۆشتەکە کوا؟)ٚ مامۆستا فاتیح شارستێنی mamosta fatih\nkurd_home_iraq 22 days ago


(ڤیدیۆ) سیتی گواردیۆلا پاریسی لە چامپیۆنزلیگ کردە دەرەوە و یەکەم بلیتی ئیستانبوڵی بڕی\nئەمشەو، سێشەممە لە چوارچێوەی ڕوبەڕوبوونەوەکانی گەڕانەوەی قۆناغی نیوەی کۆتایی چامپیۆنزلیگ، یانەی مانچستەر سیتی ڕوبەڕووی پاریس سان جێرمان بووەوە و یاری نێوانیان بە بردنەوەی یانە ئینگلیزییەکە کۆتاییهات.\nلە ڕوبەڕوبوونەوەیەکی ئاگرین و لوتکەی قۆناغی نیوەی کۆتایی چامپیۆنزلیگ، یانەی مانچستەر سیتی لە ئیتیحاد ستادیەم میوانداری پاریس سان جێرمانی کرد، یاریی نێوان دوو زەبەلاحەکە بە ئەنجامی (2-0) لەبەرژەوەندی ئەستێرەکانی گواردیۆلا کۆتاییهات.\nگۆڵەکانی سیتیزن لە خولەکەکانی 11 و 63 لەلایەن ڕیاز مەحریزی ئەستێرەی جەزائیرییەوە تۆمارکران.\nبەپێی ئەنجامی تۆمارکراوی یاریی چوون و گەڕانەوە، مان سیتی بە کۆی ئەنجامی (4-1) سەرکەوتنی بەرامبەر پاریس تۆمارکرد و وەک یەکەم جەمسەر بلیتی یاری کۆتایی خولی یانە پاڵەوانەکانی ئەوروپا بۆ وەرزی 2020/ 2021 بڕی.\nلە یاری کۆتایی چامپیۆنزی ئەم وەرزەدا، یانەی مانچستەر سیتی چاوەڕوانی براوەی یاری نێوان چێڵسی و ڕیاڵ مەدرید دەکات، کە بڕیارە شەوی داهاتوو کاتژمێر (10:00) بەکاتی هەرێمی کوردستان لە یاریگای ستامفۆرد بریج ئەنجامبدرێت.\nسوریا: هێرشێکی ئیسرائیل قوربانیی سڤیلی لێکەوتەوە\nڕاهێنەری ئیتاڵی یانەی ڕیاڵ مەدرید، کارلۆ ئەنچلۆتی خواستی لەسەر گواستنەوەی جۆرجیۆ کیلینی بۆ ئیدارەی یانەی شاهانە دووپاتدەکاتەوە. سەرچاوەکانی…\nمیدیاکانی هەرێمی کەتەلۆنیا تاوەکو ئەمڕۆ، یەک شەممە بەردەوامن لە هێرشکردنە سەر داوەری یاری کلاسیکۆ و تەکنەلۆجیای (ڤار).…